open-index/open-wikipedia-markdown huggingface dataset:
ഡ്രോവേഴ്സ് കേവ് ദേശീയോദ്യാനം

**ഡ്രോവേഴ്സ് കേവ് ദേശീയോദ്യാനം** പടിഞ്ഞാറൻ ആസ്ത്രേലിയയിലെ വീറ്റ്ബെൽറ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഇത് പെർത്തിൽ നിന്നും വടക്കു-പടിഞ്ഞാറായി 201 കിലോമീറ്റർ അകലെയാണ്. പടിഞ്ഞാറൻ ദശയിൽ 6 കിലോമീറ്റർ അകലെയുള്ള ജൂറിയൻ ബേ ആണ് ഈ ദേശീയോദ്യാനത്തിന് ഏറ്റവും അടുത്തുള്ള പട്ടണം.

ഈ ദേശീയോദ്യാനത്തിൽ ചുണ്ണാമ്പുകല്ലുകൾ ഉണ്ട്. ദേശീയോദ്യാനത്തിന്റെ അതിർത്തിയ്ക്കുള്ളിൽ സ്ഥിതിചെയ്യുന്ന അനേകം ഗുഹകളുമുണ്ട്. പൊതുജനങ്ങളുടെ സുരക്ഷയ്ക്കും വാന്റലിസം തടയാനുമായി സന്ദർശകർക്ക് പ്രവേശിക്കാൻ കഴിയാത്ത വിധം അനേകം ഗുഹകളെ മറവുകൾ ഉപയോഗിച്ച് അടച്ചിട്ടുണ്ട്. 

ഹേസ്റ്റിങ്സ്, മൂറ, ഓൾഡ് നദി, മിസ്റ്റിറി ഗുഹകൾ എന്നിവ ഈ ദേശീയോദ്യാനത്തിലുള്ള ചില ഗുഹകളാണ്. ഫോസിലുകൾ ഉൾക്കൊള്ളുന്നതിനാൽ ഹേസ്റ്റിങ്സ് ഗുഹ പ്രശസ്തമാണ്. 

## ഇതും കാണുക

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ഫാർനെബോഫ്ജാർഡെൻ ദേശീയോദ്യാനം

**ഫാർനെബോഫ്ജാർഡെൻ ദേശീയോദ്യാനം** (സ്വീഡിഷ്: *Färnebofjärdens nationalpark*)സ്റ്റോക്ഹോമിന് 140 കിലോമീറ്റർ (87 മൈൽ) വടക്കായി ഡലാൽവെൻ നദി വിലങ്ങനെ കടന്നു പോകുന്നതുമായ സ്വീഡനിലെ ഒരു ദേശീയോദ്യാനമാണ്. ഡലാർണ, ഗാവ്‍ലെബോർഗ്ഗ് കൌണ്ടികളുടെ അതിരുകൾക്കിടയിൽ, 10,100 ഹെക്ടർ (25,000 ഏക്കർ) പ്രദേശം ഈ ദേശീയോദ്യാനത്തിൽ ഉൾപ്പെടുന്നു, അതിൽ 4,110 ഹെക്ടർ (10,200 ഏക്കർ) ജലമയമായ പ്രദേശമാണ്.

## അവലംബം

വർഗ്ഗം:സ്വീഡനിലെ ദേശീയോദ്യാനങ്ങൾ
ഗ്ലൗസെസ്റ്റർ ദേശീയോദ്യാനം

**ഗ്ലൗസെസ്റ്റർ ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ്. പെർത്തിൽ നിന്നും തെക്കായി 281 കിലോമീറ്ററും പെംബെർട്ടണിൽ നിന്നും ഏകദേശം 3 കിലോമീറ്ററും അകലെയാണ് ഈ ദേശീയോദ്യാനം.

ഈ ദേശീയോദ്യാനത്തിൽ പ്രശസ്തമായ ഒരു കാറി മരമായ ഗ്ലൗസസ്റ്റർ മരമുണ്ട്. മരത്തിൽ ഉറപ്പിച്ച കയറുന്നതിനായുള്ള ആണികളിലൂടെ കാഴ്ച്ചകൾ കാണാനുള്ള 61 മീറ്റർ ഉയരത്തിലുള്ള ഒരു പ്ലാറ്റ്ഫോമിലേക്ക് കയറാം. 1946ൽ ഈ മേഖല സന്ദർശിച്ച മുൻ ഗവർണർ ജനറലായ ഡ്യൂക്ക് ഓഫ് ഗ്ലൗസെസ്റ്ററിന്റെ പേരാണ് ഈ മരത്തിനും ദേശീയോദ്യാനത്തിനുമിട്ടിരിക്കുന്നത്. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ഗൂൻഗറി ദേശീയോദ്യാനം

**ഗൂൻഗറി ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ് . പെർത്തിൽ നിന്നും കിഴക്കായി 592 കിലോമീറ്ററും കൽഗൂർലിയ്ക്കു വടക്കായി ഏകദേശം 94 കിലോമീറ്ററും അകലെയാണ് ഈ ദേശീയോദ്യാനത്തിന്റെ സ്ഥാനം.

2007ൽ സർക്കാറിൽ നിന്നുള്ള $70,000 വാങ്ങി ഈ ദേശീയോദ്യാനത്തിന്റെ അടിസ്ഥാനസൗകര്യങ്ങൾ മെച്ചപ്പെടുത്തിയിട്ടുണ്ട്. 

കൂൽഗാർഡി, മുർചിസൺ ബയോജ്യോഗ്രഫിക്കൽ റീജ്യണുകൾ തമ്മിലുള്ള സംക്രമണമേഖലയാണ് ഗൂൻഗറി. 

## ഇതും കാണുക
*    Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
കാപിറ്റോൾ റീഫ് ദേശീയോദ്യാനം

അമേരിക്കൻ ഐക്യനാടുകളിലെ, യൂറ്റാ സംസ്ഥാനത്തിൽ സ്ഥിതിചെയ്യുന്ന ഒരു ദേശീയോദ്യാനമാണ് **കാപിറ്റോൾ റീഫ് ദേശീയോദ്യാനം** (ഇംഗ്ലീഷ്: **Capitol Reef National Park**).  ആണ് ഈ ദേശീയോദ്യാനത്തിന്റെ വിസ്തൃതി. തെക്കുനിന്ന് വടക്കോട്ട് ഏകദേശം  നീളത്തിൽ വ്യാപിച്ചിരിക്കുന്ന ഈ പ്രദേശത്തിന്റെ വീതി ശരാശരി  വെറും  മാത്രമാണ്. ഭൂരിഭാഗവും മരുപ്രദേശമായ ഈ ഉദ്യാനം, 1971ലാണ് സ്ഥാപിതമായത്.

## ഭൂമിശാസ്ത്രം
ഏതാണ്ട് 65 ദശലക്ഷം വർഷങ്ങൾക്കുമുമ്പ്  ഭൂവൽക്കത്തിൽ രൂപം കൊണ്ട വാട്ടെർപോക്കറ്റ് ഫോൾഡ് എന്നറിയപ്പെടുന്ന മടക്ക്, ഈ ദേശീയോദ്യാനത്തിൽ വരുന്നു. വടക്കേ അമേരിക്കയിലെ തന്നെ ഏറ്റവും വലിയ മോണോക്ലൈനുകളിൽ ഒന്നാണ് ഇത്. 

## ചിത്രശാല

പ്രമാണം:A136, Capitol Reef National Park, Utah, USA, 2001.jpg|കാപിറ്റോൾ ഡോം
പ്രമാണം:CapitolGorgeCapitolReefNP.jpg|കാപിറ്റോൾ ഗിരികന്ദരം
പ്രമാണം:CapReefMerged.jpg|കാപിറ്റോൾ റീഫിലെ പാറകളുളെ പാളികൾ
പ്രമാണം:Capitol Reef - Hickman Bridge.jpg|ഹിക്മാൻ പാലം


## അവലംബം

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
ഗൾ റോക്ക് ദേശീയോദ്യാനം

ലഘുചിത്രം|ദേശീയോദ്യാനത്തിന്റെ പ്രവേശനസ്ഥലത്തെ ബോർഡ്
ലഘുചിത്രം|ദേശീയോദ്യാനത്തിലെ Melaleuca glauca ആവാസവ്യവസ്ഥ
ലഘുചിത്രം|ദേശീയോദ്യാനത്തിലെ Banksia coccinea
**ഗൾ റോക്ക് ദേശീയോദ്യാനം** പടിഞ്ഞാറൻ ആസ്ത്രേലിയയിലെ അൽബനിയ്ക്കു തെക്കു-കിഴക്കായി 25 കിലോമീറ്റർ അകലെയായി സ്ഥിതിചെയ്യുന്ന ഒരു ദേശീയോദ്യാനമാണ്. 2006 ൽ സ്ഥാപിതമായ ഈ ദേശീയോദ്യാനം പടിഞ്ഞാറൻ ആസ്ത്രേലിയയിലെ 97 ആം ദേശീയോദ്യാനമാണ്.  2,593 ഹെക്റ്റർ പ്രദേശത്തായി ഈ ദേശീയോദ്യാനം വ്യാപിച്ചുകിടക്കുന്നു.

## അവലംബം

വർഗ്ഗം:ഐ.യു.സി.എൻ. വർഗ്ഗം II
ഹസെൽ ദേശീയോദ്യാനം

**ഹസെൽ ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഗ്രേറ്റ് സൗത്തേൺ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും തെക്കു-കിഴക്കായി 367 കിലോമീറ്ററും അൽബനിയ്ക്കു വടക്കു-കിഴക്കായി 57 കിലോമീറ്ററും അകലെയാണിതിന്റെ സ്ഥാനം. 

ഈ ദേശീയോദ്യാനത്തിൽ പ്രവേശിക്കാൻ പ്രവേശനഫീസില്ല. സന്ദർശകർക്കായി യാതൊരുവിധസംവിധാനങ്ങളുമില്ല. 

വളരെ അപൂർവ്വമായ ബ്രൗൺദ് ബാങ്ക്സിയകളുടെ 100 മുതൽ 200 വരെ എണ്ണത്തെ ഈ ദേശീയോദ്യാനത്തിനുള്ളിൽ കാണാം. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
ഹിഡൻ വാലി ദേശീയോദ്യാനം

**മിറിമാ ദേശീയോദ്യാനം** പടിഞ്ഞാറൻ ആസ്ത്രേലിയയ്ക്ക് ഏറ്റവും വടക്കായി, കിംബെർലി മേഖലയുടെ കിഴക്കൻ വശത്തായാണ് സ്ഥിതിചെയ്യുന്നത്. **ഹിഡൻ വാലി ദേശീയോദ്യാനം** എന്നാണ് ഇത് പൊതുവേ അറിയപ്പെടുന്നത്. 

ആദിവാസികളായ മിറിയുവുങ്ങുകൾക്ക് വളരെ പ്രാധാന്യമുള്ള സ്ഥലമാണിവിടം. ഈ ദേശീയോദ്യാനത്തിനുള്ളിൽ റോക്ക് ആർട്ടിന്റെ അനേകം മാതൃകകൾ കാണാം. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
ബങ്കപുര മയിൽ സങ്കേതം

കർണ്ണാടകയിലെ ഹവേരി ജില്ലയിലെ ബങ്കപുര കോട്ടയ്ക്കകത്ത് സ്ഥിതിചെയ്യുന്ന സങ്കേതമാണ് **ബങ്കപുര മയിൽ സങ്കേതം**. കർണ്ണാടകയിലുള്ള മറ്റൊരു മയിൽ സങ്കേതം അടിചുഞ്ചനഗിരി മയിൽ സങ്കേതമാണ്. 

ഖിലാരി ബുൾസിനു വേണ്ടിയുള്ള പശു ഫാം ഇവിടെ സ്ഥിതിചെയ്യുന്നു. ഇവിടത്തെ കിടങ്ങിനുള്ളിലെ സ്ഥലം മയിൽ സങ്കേതത്തിന് വളരെ പറ്റിയതാണ്. 36 കിലോമീറ്റർ നീളവും 10-15 മീറ്റർ വീതിയും 7-8 മീറ്റർ ആഴവുമുള്ള കിടങ്ങിനുള്ളിലാണ് ഈ സങ്കേതം.

കിടങ്ങിന്റെ കരയിൽ അക്കേഷ്യ, വേപ്പ് തുടങ്ങിയ മരങ്ങൾ വളരുന്നു. ചോളം, ജോവർ തുടങ്ങിയ വിളകൾ പശുക്കൾക്കായി വളർത്തുന്നത് മയിലിനും പ്രീയപ്പെട്ടവയാണ്.

മയിലിന്റെ പ്രജനനത്തിനുവേണ്ടി പ്രത്യേകമായി സജ്ജീകരിക്കപ്പെട്ടിട്ടുള്ള രാജ്യത്തെ രണ്ടാമത്തെ സങ്കേതമാണ് ബങ്കപൂരിലേത്.

2006 ജൂൺ 9 ന് ഇന്ത്യാസർക്കാർ ഈ പ്രദേശം മയിൽ സങ്കേതമായി പ്രഖ്യാപിച്ചു. 

ചരിത്രപ്രസിദ്ധമായ ബങ്കപുര കോട്ടയുടെ അവശിഷ്ടങ്ങൾക്കുള്ളിലാണ് ഈ സങ്കേതം സ്ഥിതിചെയ്യുന്നത്. 139 ഏക്കറോളം വരുന്ന പ്രദേശം ഈ സങ്കേതമായി രൂപപ്പെട്ടിരിക്കുന്നു. ആഴമേറിയ കിടങ്ങിനാൽ ചുറ്റപ്പെട്ട പ്രദേശമായതുകൊണ്ട് ഇവിടം മയിലുകളുടെ സംരക്ഷണത്തിന് പറ്റിയതാണ്. 1919 ൽ ഒന്നാം ലോകമഹായുദ്ധത്തിനു ശേഷം ഇവിടെ ഒരു പശു ബ്രീഡിംഗ് ഫാം നിർമ്മിച്ചു. 90 ഏക്കറോളം സ്ഥലം ഈ ഫാമിനായി മാറ്റിവച്ചിരിക്കുന്നു. 

1,000ത്തിലധികം മയിലുകൾ ഈ സങ്കേതത്തിൽ വസിക്കുന്നു. മനുഷ്യരുടെ ഇടപെടലിലുള്ള നിയന്ത്രണം മയിലുകളുടെ പ്രജനനത്തിനെ വലിയതോതിൽ സഹായിച്ചിട്ടുണ്ട്. കിടങ്ങിനുള്ളിലെ 4 കിലോമീറ്ററോളം വരുന്ന പ്രദേശത്ത് മയിലുകൾ സ്വൈരവിഹാരം നടത്തുന്നു. 

ബങ്കപുര കോട്ടക്കുള്ളിലുള്ള മറ്റ് പക്ഷികൾ മരംകൊത്തി, great-horned owl, babbler, magpie, robin, green bee eater, nightjar, മൈന, paradise flycatcher, കൽമണ്ണാത്തി, spotted dove, parakeets, മീൻകൊത്തി, നാട്ടുവേഴാമ്പൽ, blue tailed bee eater, പരുന്ത്, തുന്നാരൻ എന്നിവയാണ്. 

## References

വർഗ്ഗം:ഇന്ത്യയിലെ പക്ഷിസങ്കേതങ്ങൾ
ഗ‍ജ്നീർ വന്യജീവി സങ്കേതം

ലഘുചിത്രം|Palis du Maharajah
ഇന്ത്യൻ സംസ്ഥാനമായ രാജസ്ഥാനിലെ ബിക്കാനീറിൽനിന്നും 32 കിലോമീറ്റർ അകലെ സ്ഥിതിചെയ്യുന്ന വന്യജീവിസങ്കേതമാണ് **ഗജ്നീർ വന്യജീവിസങ്കേതം**. മുമ്പ് ബിക്കാനീർ മഹാരാജാവിന്റെ വേട്ടസ്ഥലമായിരുന്നു ഇവിടം. ഈ വന്യജീവിസങ്കേതത്തിനുള്ളിൽ ഒരു തടാകമുണ്ട്. മൃഗങ്ങൾ ദാഹം തീർക്കാൻ ഈ തടാകത്തെ ആശ്രയിക്കുന്നു. ചീറ്റ റീഇൻട്രോഡക്ഷൻ ഇൻ ഇന്ത്യ പദ്ധതിക്കായി നിർദ്ദേശിക്കപ്പെട്ടിട്ടുള്ള സ്ഥലമാണിത്.

## സസ്യജന്തുജാലങ്ങൾ
ഈ വന്യജീവിസങ്കേതത്തിലുള്ള തടാകം അനേകം ജീവികളെ ആകർഷിക്കുന്നു. ഇവിടെ കാണപ്പെടുന്ന ജീവികൾ വൈൾഡ്ഫൗൾ, മാൻ, ഇംപാല, നീലക്കാള, ചിങ്കാരമാൻ, കൃഷ്ണമൃഗം, ഫെന്നെക് കുറുക്കൻ, കാട്ടുപന്നി എന്നിവയാണ്. 
നടുവിൽ|800x800ബിന്ദു

## ഇവയും കാണുക
* Arid Forest Research Institute (AFRI)
## അവലംബം

## പുറം കണ്ണികൾ

* 

വർഗ്ഗം:രാജസ്ഥാനിലെ വന്യജീവിസങ്കേതങ്ങൾ
ജയമംഗലി കൃഷ്ണമൃഗ സങ്കേതം

ഇന്ത്യൻ സംസ്ഥാനമായ കർണ്ണാടകയിലെ തുംകൂർ ജില്ലയിൽ സ്ഥിതിചെയ്യുന്ന സങ്കേതമാണ് **ജയമംഗലി കൃഷ്ണമൃഗ സംരക്ഷിത പ്രദേശം**. ഇത് തുംകൂർ ജില്ലയിലെ ഏക സംരക്ഷിത പ്രദേശമാണിത്. കർണ്ണാടകയുടെ വടക്ക്കിഴക്കേയറ്റത്തുള്ള തുംകൂർ ജില്ലയിലെ മധുഗിരി താലൂക്കിലെ മെയ്ദനഹള്ളിയുടെ അടുത്താണിത് സ്ഥിതിചെയ്യുന്നത്. മെയ്ദനഹള്ളി സംരക്ഷിത പ്രദേശം എന്നായിരുന്നു ഇതിന്റെ മുമ്പുള്ള പേര്. ഇത് ഡെക്കാൺ പീഠഭൂമിയുടെ ഭാഗമാണ്. ആന്ധ്രാപ്രദേശിലെ അനന്തപൂർ ജില്ലയുമായി അതിർത്തി പങ്കിടുന്ന പ്രദേശമാണിത്. 3.23 ചതുരശ്രകിലോമീറ്റർ പുൽമേടുകളും യൂക്കാലിപ്റ്റസ് കാടുകളും അക്കേഷ്യ മരങ്ങളും നിറഞ്ഞ പ്രദേശമാണിത്. റാണിബെന്നൂർ കൃഷ്ണമൃഗ സങ്കേതം കഴിഞ്ഞാൽ കർണ്ണാടകയിൽ ഏറ്റവും കൂടുതൽ കൃഷ്ണമൃഗങ്ങൾ കാണപ്പെടുന്ന പ്രദേശമാണിത്. 
ലഘുചിത്രം|Blackbucks at Jayamangali Blackbuck Reserve
ലഘുചിത്രം|Blackbuck at Jayamangali Conservation, Karnataka
ലഘുചിത്രം|Blackbuck running away is it spots human intervention

## സ്ഥാനം
കർണ്ണാടകയിലെ മധുഗിരി പട്ടണത്തിൽ നിന്നും 23 കിലോമീറ്റർ ദൂരെയാണ് ഈ സംരക്ഷിത പ്രദേശം. ആന്ധ്രാപ്രദേശിലെ ഹിന്ദുപൂർ പട്ടണത്തിൽ നിന്നും 20 അകലെയാണിത്. ഈ പ്രദേശത്തിന്റെ ഭൂസ്ഥിരാങ്കം 13 44’ 20” N and 7 19’ 41” E ആണ്. 

## അവലംബം
* Ameen Ahmed, Manjunath, K.R, U.V. Singh, IFS, ** ''A status survey report of the proposed Mydenahalli Blackbuck Sanctuary'' **, 1997, Wildlife Aware Nature Club, Tumkur.
* http://sites.google.com/site/maidenahalli/ Website on grasslands of Maidenahalli and Tumkur District

## External links

* Blog on Maidenahalli/Jayamangali Blackbuck Area
* '''BBC - Science & Nature''' Wildfacts - Blackbuck
* Sets of pictures on this area on India Nature Watch website Set 1  Set 2  Set 3  Set 4 
* Website of WANC 
വർഗ്ഗം:കർണാടകത്തിലെ വന്യജീവിസങ്കേതങ്ങൾ
റാണിബെന്നൂർ കൃഷ്ണമൃഗ സങ്കേതം

ഇന്ത്യൻ സംസ്ഥാനമായ കർണ്ണാടകയിലെ ഹാവേരി ജില്ലയിൽ സ്ഥിതിചെയ്യുന്ന സങ്കേതമാണ് **റാണിബെന്നൂർ കൃഷ്ണമൃഗസങ്കേതം**. റാണിബെന്നൂർ പട്ടണത്തിൽനിന്ന് 8 കിലോമീറ്റർ അകലെയാണ് ഈ സങ്കേതം സ്ഥിതിചെയ്യുന്നത്. ഈ സങ്കേതം പരസ്പരബന്ധമില്ലാത്ത കിഴക്കും പടിഞ്ഞാറുമുള്ള രണ്ട് ഭാഗമായാണ് സ്ഥിതിചെയ്യുന്നത്. ഈ സങ്കേതത്തിന് 14.87 ചതുരശ്രകിലോമീറ്റർ വിസ്തൃതിയുണ്ട്. ഇതിന്റെ ചുറ്റുമുള്ള ബഫർ പ്രദേശത്തിന് 104.13 ചതുരശ്രകിലോമീറ്റർ വിസ്തൃതിയുണ്ട്. ഈ പ്രദേശം പ്രധാനമായി യൂക്കാലിപ്റ്റസ് മരങ്ങളും കുറ്റിക്കാടുകളുമാണ്. ഇവിടെ വംശനാശഭീഷണിയുള്ള ഇന്ത്യൻ ബസ്റ്റാർഡ് പക്ഷിയും കുറുക്കന്മാരും അധിവസിക്കുന്നു. 2002 മുതൽ ഇവിടെ ഇന്ത്യൻ ബസ്റ്റാർഡ് പക്ഷിയെ കണ്ടിട്ടില്ല. 2005 ലെ കണക്കെടുപ്പ് പ്രകാരം 6000 കൃഷ്ണമൃഗങ്ങൾ ഈ സങ്കേതത്തിലുണ്ട്. ഈ സങ്കേതത്തിനു ചുറ്റും അനേകം കൃഷിയിടങ്ങൾ സ്ഥിതിചെയ്യുന്നു. കൃഷ്ണമൃഗത്തിനെ കാണാനായി സന്ദർശിക്കാവുന്ന സമയം ഒക്ടോബർ മുതൽ മാർച്ച് വരെയാണ്. 

## ചരിത്രം
കൃഷ്ണമൃഗങ്ങളെ സംരക്ഷിക്കുന്നതിനായി റാണിബെന്നൂർ കൃഷ്ണമൃഗ സങ്കേതം 1974 ജൂൺ 17 ന് പ്രഖ്യാപിച്ചു. 

## ഭൂപ്രകൃതി
ഹുബ്ലിയിൽ നിന്ന് ഏകദേശം 118 കിലോമീറ്ററും ബംഗളൂരുവിൽ നിന്നും 301 കിലോമീറ്റർ അകലെ ഹാവേരി ജില്ലയിലാണ് ഈ സങ്കേതം സ്ഥിതിചെയ്യുന്നത്. റാണിബെന്നൂർ പട്ടണത്തിൽ നിന്ന് 8 കിലോമീറ്റർ അകലെയാണിവിടം. ഭരണനിർവ്വഹണത്തിനായി ഈ സങ്കേതം മൂന്ന് ഭാഗങ്ങളായി തിരിച്ചിരിക്കുന്നു. ഹുലാതി, ഹുനസിക്കട്ടി, അളഗെരി എന്നിവയാണവ. 14.87 ചതുരശ്ര കിലോമീറ്റർ കോർ ഏരിയയും 104.13 ചതുരശ്ര കിലോമീറ്റർ ബഫർ സോണുമുള്ള ഇവിടെ വിനോദസഞ്ചാരികൾക്ക് പ്രവേ|ശിക്കാൻ അനുവാദമുണ്ട്. ഗംഗാജലയിൽ വന്യജീവി സങ്കേതത്തിന്റെ അതിർത്തിയിലായി ഒരു ഫോറസ്റ്റ് റെസ്റ്റ് ഹൗസ് ഉണ്ട്.http://www.uncoverwildlife.com/WildlifeParks/India/Ranebennur_Blackbuck_Sanctuary.html  

## അവലംബം
വർഗ്ഗം:കർണാടകത്തിലെ വന്യജീവിസങ്കേതങ്ങൾ
ബോത്‍നിയൻ ബേ ദേശീയോദ്യാനം

**ബോത്‍നിയൻ ബേ ദേശീയോദ്യാനം** (ഫിന്നീഷ്: *Perämeren kansallispuisto*, സ്വീഡിഷ്: *Bottenvikens nationalpark*) ഫിൻലാൻറിലെ ലാപ്‍ലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1991 ൽ രൂപീകരിക്കപ്പെട്ട ഈ ദേശീയോദ്യാനം 157 ചതരശ്ര കിലോമീറ്റർ (61 ചതുരശ്ര മൈൽ) ഉൾക്കൊള്ളുന്നു. ഇതിൽ 2.5 ചതുരശ്ര കിലോമീറ്റർ പ്രദേശമാണ് കരഭൂമിയായിട്ടുള്ളത്. പാർക്കിൻറ ഭരണനിയന്ത്രണം ഫിൻലാൻറഇലെ സർക്കാർ സ്ഥാപനമായ മെറ്റ്സാഹല്ലിറ്റസ് ആണ് നിർവ്വഹിക്കുന്നത്. ഈ പ്രദേശത്തുള്ള ദ്വീപുകൾ "പോസ്റ്റ്-ഗ്ലേഷിയർ റിബൌണ്ട്" പ്രക്രിയവഴി രൂപീകൃതമായവയാണ്. ഈ മേഖലയിലെ ഭൂപ്രകൃതി ഇപ്പോഴും നിരന്തരമായ മാറ്റങ്ങൾക്കു വിധേയമായിക്കൊണ്ടിരിക്കുന്നു. നിരവധി പരമ്പരാഗത മീൻപിടിത്ത കേന്ദ്രങ്ങളും ഇവിടെയുണ്ട്. ദേശീയോദ്യാനത്തിൽ ബോട്ടുമാർഗ്ഗം പ്രവേശിക്കുവാൻ സാധിക്കുന്നു. അനുഭവസമ്പന്നരായ ബോട്ട് ഡ്രൈവർമാരെ മാത്രമാണ് ഇവിടേയ്ക്കുള്ള സന്ദർശനത്തിന് ശുപാർശ ചെയ്യപ്പെടാറുള്ളത്.

## ഇതും കാണുക
* ഫിൻലാന്റിലെ ദേശീയോദ്യാനങ്ങളുടെ പട്ടിക.
* ഫിൻലാൻറിലെ സംരക്ഷിത പ്രദേശങ്ങൾ

## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
സൈരന്ധ്രിക്കടുവ

കേരളത്തിൽ കാണപ്പെടുന്ന കടുവത്തുമ്പി  കുടുംബത്തിൽപ്പെട്ട ശരീരത്തിന് കറുപ്പ് നിറമുള്ള മഞ്ഞ വരകുളുള്ള കല്ലൻതുമ്പിയിനമാണ് **സൈരന്ധ്രിക്കടുവ**.

മറ്റു കല്ലൻ തുമ്പികളുമായി സാമ്യമുണ്ടെങ്കിലും പിൻകഴുത്തിലെ പൊട്ടുകളും ചെറുവാലുകളുടെ ആകൃതിയും ഇവയെ തിരിച്ചറിയുവാൻ സഹായിക്കും. കേരളത്തിലെ കാടുകളിൽ വളരെ അപൂർവ്വമാണ് ഈ തുമ്പി. നിത്യരഹിത വനങ്ങളിലെ വലിയ അരുവികളിലാണ് ഈ തുമ്പിയെ കണ്ടെത്തിയിട്ടുള്ളത്. കണ്ണുകൾക്ക് നീല കലർന്ന പച്ച നിറമാണ്. തലയുടെ മുകൾ ഭാഗം മഞ്ഞ നിറമാണ്. പിൻ കഴുത്തിന്കറുത്ത നിറവും അതിൽ മഞ്ഞ നിറത്തിലുള്ള വലിയ പൊട്ടും വശങ്ങളിലായി ചെറിയ രണ്ട് പൊട്ടുകളുമുണ്ട്. കറുത്ത നിറമുള്ള ഉരസ്സിൽ മഞ്ഞ വരകളുണ്ട്. ഉദരത്തിനും കറുപ്പ് നിറമാണ്. കൂടാതെ ചെറിയ മഞ്ഞ വളയങ്ങളുമുണ്ട്. കാലുകൾക്ക് കറുപ്പ് നിറമാണ്. സുതാര്യമായ ചിറകുകളാണ് ഇവയ്ക്കുള്ളത്. ഇവയുടെ പെൺതുമ്പിയെ ഇതുവരെ കണ്ടെത്തിയിട്ടില്ല. അരുവികളിലെ നനവാർന്ന പ്രദേശങ്ങളിലാണ് കാണപ്പെടുന്നത്. ചെടികളുടെ ഇലകളിൽ പതുങ്ങിയിരിക്കാനാണ് ഇഷ്ടം. ഇതിന്റെ ജനുസ്സിൽ ഒരു സ്പീഷിസ് മാത്രമാണ് ഇതുവരെ കണ്ടെത്തിയിട്ടുള്ളത്.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

വർഗ്ഗം:കല്ലൻതുമ്പികൾ
ആർച്ചിപ്പെലാഗോ ദേശീയോദ്യാനം

**ആർക്കിപെലാഗോ ദേശീയോദ്യാനം  **(സ്വീഡിഷ്: *Skärgårdshavets nationalpark*, ഫിന്നിഷ്: *Saaristomeren kansallispuisto*), തെക്കുപടിഞ്ഞാറൻ ഫിൻലാൻഡിലെ ഒരു ദേശീയോദ്യാനമാണ്. 1983 ൽ സ്ഥാപിതമായ ഈ ദേശീയോദ്യാനം 500 ചതുരശ്ര കിലോമീറ്ററാണ് (193 ചതുരശ്ര മൈൽ) വിസ്തീർണ്ണത്തിൽ ഒരു വലിയ ഭൂപ്രദേശത്തായി പരന്നു കിടക്കുന്നു. ദ്വീപസമൂഹത്തിലെ ചില ദ്വീപുകൾക്ക് 1 ചതരുരശ്ര കിലോമീററർ മാത്രം വിസ്തൃതിയാണുള്ളത്. വലിയ ദ്വീപകൾ മനുഷ്യവാസമുള്ളവയും കൂടുതലും സ്വകാര്യ ഉടമസ്ഥതയിലുള്ളതുമാണ്. ഇവ ദേശീയോദ്യാനത്തിൻറെ ഭാഗമല്ല.

യുനെസ്കോയുടെ ബയോസ്ഫിയർ റിസർവ്വിൻറെ ഭാഗമായ ഈ ദേശീയോദ്യാനം, 2007 ൽ പാൻ പാർക്ക്സ് സർട്ടിഫിക്കറ്റ് കരസ്ഥമാക്കി.

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ഫിൻലാന്റിലെ ദേശീയോദ്യാനങ്ങൾ
വർഗ്ഗം:ഫിൻലാന്റിന്റെ ഭൂമിശാസ്ത്രം
വർഗ്ഗം:ഫിൻലാന്റിലെ വിനോദസഞ്ചാരകേന്ദ്രങ്ങൾ
ടെയ്‍ജോ ദേശീയോദ്യാനം

**ടെയ്‍ജോ ദേശീയോദ്യാനം** (ഫിന്നിഷ്: *Teijon kansallispuisto*, സ്വീഡിഷ്: *Tykö nationalpark*) തെക്കുപടിഞ്ഞാറൻ ഫിൻലാൻറിലെ സാലോ മുനിസിപ്പാലിറ്റിയിലെ പെർണിയോ ഭാഗത്തു സ്ഥിതിചെയ്യുന്ന ഒരു ദേശീയോദ്യാനമാണ്. 2015 ജനുവരി 1 നാണ് ഈ ദേശീയോദ്യാനം രൂപീകൃതമായത്. ഇതിൻറെ ആകെ വിസ്തീർണ്ണം 34 ചതുരശ്ര കിലോമീറ്റർ (13 ചതുരശ്ര മൈൽ) ആണ്. സർക്കാർ സ്ഥാപനമായ മെറ്റ്സാഹാല്ലിറ്റസ് ആണ് ദേശീയോദ്യാനത്തിൻറ ഭരണപരമായ കാര്യങ്ങൾ നിർവ്വഹിക്കുന്നത്. തെക്കൻ ഫിൻലാൻറിൽ ഏറെക്കുറേ അപ്രത്യക്ഷമായ ഒരു യൂട്രോഫിക ഫെൻ (ഒരു തരം ചതുപ്പ്) ഇവിടെ നിലനിൽക്കുന്നു. ഇവിടെയുള്ളവനങ്ങളിൽ അധികം പ്രായമാകാത്ത പൈൻ മരങ്ങളാണുള്ളത്. ഏകദേശം 50 കിലോമീറ്റർ (31 മൈൽ) നീളത്തിലുള്ള അടയാളപ്പെടുത്തിയ വഴിത്താര ഈ ദേശീയോദ്യാനത്തിനുള്ളിലുണ്ട്. കിർജാക്കാലയിലെ പഴയൊരു ഇരുമ്പു പണിശാല ഉൾപ്പെടെ  ചരിത്രപ്രാധാന്യമുള്ള വ്യവസായ മേഖലകൾ ഈ ഉദ്യാനത്തിൻറെ പരിധിയിലുണ്ട്. 1800 കളിലെ ഇരുമ്പു പണിശാലയുടെ ഭാഗമായുള്ള തടികൊണ്ടുള്ള വീടുകളും മറ്റും ഇവിടെ സ്ഥിതിചെയ്യുന്നു. 

## അവലംബം
ബോത്നിയൻ സീ ദേശീയോദ്യാനം

**ബോത്നിയൻ സീ ദേശീയോദ്യാനം** (ഫിന്നീഷ്: *Selkämeren kansallispuisto*, സ്വീഡിഷ്: *Bottenhavets nationalpark*) ഫിൻലാൻറിലെ ഒരു ദേശീയോദ്യാനമാണ്. 2011 ലാണ് ഈ ദേശീയോദ്യാനം സ്ഥാപിതമായത്.  ഇതിലെ 98 ശതമാനം പ്രദേശങ്ങളും ജലമാണ്. 

## അവലംബം
ഈസ്റ്റേൺ ഗൾഫ് ഓഫ് ഫിൻലാൻറ് ദേശീയോദ്യാനം

ഈസ്റ്റേൺ ഗൾഫ് ഓഫ് ഫിൻലാൻറ് ദേശീയോദ്യാനം (ഫിന്നിഷ്: *Itäisen Suomenlahden kansallispuisto*, സ്വീഡിഷ്: *Östra Finska vikens nationalpark*) ഫിൻ‌ലാൻറിലെ കൈമെൻലാക്സോ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപികരിക്കപ്പെട്ട ഈ ദേശീയോദ്യനം 6.7 ചതുരശ്ര കിലോമീറ്റർ (2.6 ചതുരശ്ര മൈൽ) ഭൂപ്രദേശത്തായി വ്യാപിച്ചുകിടക്കുന്നു. ദേശീയോദ്യാനത്തിനുള്ളിൽ 1 ചതരുശ്ര കിലോമീറ്റർ മാത്രം വിസ്തൃതിയുള്ള ചെറുദ്വീപുകളും അടങ്ങിയിരിക്കുന്നു. ഇവയിലെ ചിലതിൽ പൈൻ മരങ്ങളടങ്ങിയ വനങ്ങൾ വളർന്നുനിൽക്കുന്നു.

## അവലംബം
എക്കെനാസ് ആർക്കിപ്പെലാഗോ ദേശീയോദ്യാനം

എക്കെനാസ് ആർക്കിപ്പെലാഗോ ദേശീയോദ്യനം (സ്വീഡിഷ്: *Ekenäs skärgårds nationalpark*, ഫിന്നിഷ്: *Tammisaaren saariston kansallispuisto*) ഫിൻലാൻറിലെ ഊസിമാ മേഖലയിലുള്ള എക്കെനാസ് ദ്വീപസമൂഹങ്ങളിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1989 ൽ സ്ഥാപിക്കപ്പെട്ട ഈ ദേശീയോദ്യാനം 52 ചതുരശ്ര കിലോമീറ്റർ (20 ചതരുശ്ര മൈൽ) പ്രദേശത്തായി വ്യാപിച്ചുകിടക്കുന്നു. പാർക്കിൻറെ പരിപാലനം മെറ്റ്സാഹാല്ലിറ്റസിൽ (വനമന്ത്രാലയം) നിക്ഷിപ്തമാണ്.

## അവലംബം
ഹെൽവെറ്റിൻജാർവി ദേശീയോദ്യാനം

**ഹെൽവെറ്റിൻജാർവി ദേശീയോദ്യാനം** (ഫിന്നിഷ്: *Helvetinjärven kansallispuisto*, അക്ഷരാർത്ഥത്തിൽ, "ഹെൽസ്' ലേക്ക് ദേശീയോദ്യാനം") ഫിൻലാൻറിലെ പിർക്കാൻമാ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. റൂവോവേസ് മുനിസിപ്പാലിറ്റിയിൽ സ്ഥിതിചെയ്യുന്ന ഈ ദേശീയോദ്യാനത്തിന് 49.8 ചതുരശ്ര കിലോമീറ്റർ (19.2 ചതുരശ്ര മൈൽ) വിസ്തൃതിയാണുള്ളത്. 1982ൽ ഈ ദേശീയോദ്യാനം രൂപീകൃതമായി. ഇതിൻറെ ഭരണനിർവ്വഹണം സർക്കാർ ഏജൻസിയായ മെറ്റ്സാഹാല്ലിറ്റസാണ്.

## അവലംബം
ഹൈഡൻപോർട്ടി ദേശീയോദ്യാനം

**ഹൈഡൻപോർട്ടി ദേശീയോദ്യാനം** (ഫിന്നിഷ്: *Hiidenportin kansallispuisto*), ഫിൻലാൻറിലെ കൈനൂ മേഖലയിൽ സോറ്റ്ക്കാമോയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ മേഖലയിലെ വന്യത കാത്തുസൂക്ഷിക്കുന്നതിനായിട്ടാണ്  1982 ൽ ഈ ദേശീയോദ്യാനം രൂപീകരിക്കപ്പെട്ടത്. ചേറുകലർന്ന ഭൂമിയും ഉണങ്ങിയ വനപ്രദേശങ്ങളും ഇടകലർന്നതാണ് ഇവിടുത്തെ ഭൂപ്രകൃതി. ഇതിൻറെ ആകെ വിസ്തൃതി 45 ചതുരശ്ര കിലോമീറ്ററാണ് (17 ചതുരശ്ര മൈൽ). ദേശീയോദ്യാനത്തിൻറെ മൂന്നിൽ രണ്ട് ഭാഗം കോണിഫറസ് വനങ്ങളാണ്. ഉദ്യാനത്തിലെ നൈസർഗ്ഗിക വനങ്ങൾ ഏകദേശം 100 മുതൽ 150 വരെ വർഷങ്ങൾ പഴക്കമുള്ളതാണ്.

## അവലംബം
ഐസോജാർവി ദേശീയോദ്യാനം

**ഐസോജാർവി ദേശീയോദ്യാനം** (ഫിന്നിഷ്:&nbsp;*Isojärven kansallispuisto*) മദ്ധ്യ ഫിൻലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഇത് 19 ചതുരശ്ര കിലോമീറ്റർ (7.3 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്നു. 1982 ൽ രൂപീകരിക്കപ്പെട്ട ദേശീയോദ്യാനമാണിത്. സ്കോട്ട് പൈൻ, നോർവേ സ്പ്രൂസ്, ചതുപ്പു നിലങ്ങൾ എന്നിവ ചേർന്ന ഭൂപ്രകൃതിയാണിവിടെ. ഈ പ്രദേശത്ത് ആദ്യകാല മനുഷ്യവാസത്തിൻറെയും കൃഷിയുടെയും തെളിവുകൾ കണ്ടെത്തിയിട്ടുണ്ട്. ദേശീയോദ്യാനം ഇസോജാർവി എന്ന തടാകത്തിൻെറ പേരിലാണ് അറിയപ്പെടുന്നത്.

## അവലംബം
മേക്ക് ഇൻ ഇൻഡ്യ

ദേശീയ, അന്തർദ്ദേശീയ സ്ഥാപനങ്ങളെ, ഭാരതത്തിൽ നിർമ്മാണം  നടത്താൻ പ്രോത്സാഹിപ്പിക്കാൻ, ഭാരത സർക്കാർ 2014 ൽ തുടങ്ങിയ ഒരു സംരംഭമാണ് *മേക്ക് ഇൻ ഇൻഡ്യ*,  25 സെപ്റ്റംബർ 2014 ൽ, പ്രധാനമന്ത്രി ശ്രീ നരേന്ദ്ര മോദിയാണ് ഇതിന്റെ ഔപചാരിക ഉദ്ഘാടനം നടത്തിയത്. 2015 ആയതോടെ ഇൻഡ്യയിൽ ഉണ്ടായ വിദേശ നിക്ഷേപത്തിന്റെ അളവ് 63 ബില്യൺ ഡോളറായി ഉയർന്നു. അമേരിക്കയെയും ചൈനയെയും മറികടന്നാണ് ഇൻഡ്യ ഇക്കാര്യത്തിൽ ലോകത്തിൽ ഒന്നാം സ്ഥാനത്തെത്തിയത്. ഉത്പാദനം വർധിപ്പിക്കാനും, വിദേശ നിക്ഷേപം ആകർഷിക്കുവാനും, സാമ്പത്തിക രംഗത്തെ അഭിവൃദ്ധിയ്ക്കും, ഇന്ത്യയെ വ്യവസായ സൗഹൃദ രാജ്യമാക്കാനും, സംരംഭങ്ങൾ പ്രോത്സാഹിപ്പിക്കാനും, കൂടുതൽ ആളുകൾക്ക് തൊഴിൽ നൽകുവാനും,  തൊഴിൽ ഇല്ലായ്മ പരിഹരിക്കാനും, ദാരിദ്ര്യ നിർമാർജനത്തിനും ഈ പദ്ധതി ഉപകാരപ്പെടുമെന്ന് വിലയിരുത്തപ്പെടുന്നു. സമാനമായ പദ്ധതികൾ  അമേരിക്കൻ ഐക്യനാടുകൾ, യുകെ, ജർമ്മനി, ചൈന തുടങ്ങിയ മുൻനിര വികസിത വികസ്വര രാജ്യങ്ങളിൽ വളരെ നേരത്തെ തന്നെ തുടങ്ങിയിട്ടുണ്ട്. ഉദാഹരണത്തിന് അമേരിക്കയിൽ ‘Made in USA’ എന്ന മുദ്രയോട് കൂടിയും യൂകെയിൽ ‘Made in the UK, Sold to the World’ (യുകെയിൽ നിർമ്മിക്കൂ, ലോകത്തിൽ വിൽക്കൂ), ‘Made in Germany’, ‘Made in China‘ തുടങ്ങിയ പദ്ധതികൾ ഇതിന് ഉദാഹരണമാണ്. സംരംഭകർക്ക് ധാരാളം ആനുകൂല്യങ്ങൾ ആണ് ഇവിടങ്ങളിൽ നൽകി വരുന്നത്.

### അവലംബം

വർഗ്ഗം:പദ്ധതികൾ
കൌഹാനെവ-പൊഹ്‍ജാങ്കാൻഗാസ് ദേശീയോദ്യാനം

**കൌഹാനെവ-പൊഹ്‍ജാങ്കാൻഗാസ് ദേശീയോദ്യാനം** (ഫിന്നിഷ്: *Kauhanevan–Pohjankankaan kansallispuisto*) ഫിൻലാൻറിലെ തെക്കൻ ഒസ്ട്രോബോത്‍നി, സതകുണ്ട മേഖലകളിലെ കൌഹാജോക്കി, കാർവിയ മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപീകൃതമായി ഈ ദേശീയോദ്യാനം, 57 ചതുരശ്ര കിലോമീറ്റർ (22 ചതുരശ്ര മൈൽ) പ്രദേശം ഉൾക്കൊള്ളുന്നു. പായൽനിറഞ്ഞ ചതുപ്പുനിലങ്ങൾ, പ്രധാനമായി 16.3 ചതുരശ്ര കിലോമീറ്റർ (6.3 ചതുരശ്ര മൈൽ) വിസ്തൃതിയുള്ള കൌഹാനെവ ബോഗ്, ഈ പ്രദേശത്ത് ചിതറിക്കിടക്കുന്നു.

## അവലംബം
സൌത്ത് കൊന്നവേസി ദേശീയോദ്യാനം

**സൌത്ത് കൊന്നവേസി ദേശീയോദ്യാനം** (ഫിന്നിഷ്: *Etelä-Konneveden kansallispuisto*) ഫിന്നിഷ് ലേക്ൿലാൻറിൽ, മദ്ധ്യ ഫിൻലാൻറ്, വടക്കൻ സാവോനിയ മേഖലകളുടെ അതിരുകളിൽ, കൊന്നവേസി, റൌട്ടാലാമ്പി മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം, കൊന്നവേസി തടാകത്തിന്റെ തെക്കുഭാഗത്തുള്ള ദ്വീപുകളും, തടാകത്തിൻറെ കിഴക്കേ തീരത്തുള്ള  പ്രധാന കരയുടെ ഒരു തുടർച്ചയായ ഭൂപ്രദേശവും ഉൾക്കൊള്ളുന്നു. ഈ ദേശീയോദ്യാനം, പ്രധാന പാത 69 നു തെക്ക് ദിശയിലും,  ഹൈവേ 9 ന് വടക്കു-പടിഞ്ഞാറുമായി സ്ഥിതി ചെയ്യുന്നു.

## അവലംബം

വർഗ്ഗം:ഫിൻലാന്റിലെ ദേശീയോദ്യാനങ്ങൾ
ജോൺ ഫൊറസ്റ്റ് ദേശീയോദ്യാനം

**ജോൺ ഫൊറസ്റ്റ് ദേശീയോദ്യാനം** പെർത്തിൽ നിന്നും 24 കിലോമീറ്റർ കിഴക്കായി, പടിഞ്ഞാറൻ ആസ്ത്രേലിയയിലെ ഡാർലിങ് സ്കാർപ്പിലാണ് സ്ഥിതിചെയ്യുന്നത്. പടിഞ്ഞാറൻ ആസ്ത്രേലിയയിലെ ആദ്യത്തെ ദേശീയോദ്യാനവും റോയൽ ദേശീയോദ്യാനത്തിനു ശേഷം ആസ്ത്രേലിയയിലെ രണ്ടാമത്തെ ദേശീയോദ്യാനമാണിത്.

## പേര്
1898ൽ പരിപാലിക്കാനും വിനോദസഞ്ചാരത്തിനു വേണ്ടിയുമാണ്  ഈ സ്ഥലത്തെ സംരക്ഷിച്ചിരുന്നത്. രണ്ട് വർഷങ്ങൾക്കു ശേഷം, *ഗ്രീൻ മൗണ്ട് ദേശീയോദ്യാനം* എന്നു പേരിട്ടു.  1930 കളിൽ ഇത് ദേശീയോദ്യാനമായി പരിഗണിച്ചു. പടിഞ്ഞാറൻ ആസ്ത്രേലിയയിലെ ആദ്യത്തെ പ്രീമിയറായിരുന്ന സർ ജോൺ ഫൊറസ്റ്റിന്റെ സ്മരണാർത്ഥം 1947 നു ശേഷം ഈ ദേശീയോദ്യാനത്തിന്റെ പേര് മാറ്റി.   

## ഇതും കാണുക
* List of protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
കറിജിനി ദേശീയോദ്യാനം

**കറിജിനി ദേശീയോദ്യാനം** ആസ്ത്രേലിയൻ സംസ്ഥാനമായ പടിഞ്ഞാറൻ ആസ്ത്രേലിയയുടെ വടക്കു-പടിഞ്ഞാറൻ ഭാഗത്ത്, പിൽബാറ മേഖലയിലെ ഹമേർസ്ലി പർവ്വതനിരകളിൽ സ്ഥിതിചെയ്യുന്ന ഒരു ദേശീയോദ്യാനമാണിത്. ഈ ദേശീയോദ്യാനം ട്രോപിക് ഓഫ് കാപ്രികോണിനു വടക്കായും സംസ്ഥാനതലസ്ഥാനമായ പെർത്തിൽ നിന്നും ഏകദേശം 1,055 കിലോമീറ്റർ അകലെയുമാണിത്. *ഹമെർസ്ലി റേഞ്ച്സ് ദേശീയോദ്യാനം* എന്നു മുൻപറിയപ്പെട്ടിരുന്ന ഈ ദേശീയോദ്യാനത്തെ 1991ൽ ഔദ്യോഗികമായി പുനർനാമകരണം ചെയ്തു. 

## ഇതും കാണുക
* List of protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
കുർജെൻരാഹ്ക ദേശീയോദ്യാനം

**കുർജെൻരാഹ്ക ദേശീയോദ്യാനം** (ഫിന്നിഷ്: *Kurjenrahkan kansallispuisto*, സ്വീഡിഷ്: *Kurjenrahka nationalpark*) തെക്കുപടിഞ്ഞാറൻ ഫിൻലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1998 ൽ രൂപീകരിക്കപ്പെട്ട ഈ ദേശീയോദ്യാനം 29 ചതുരശ്ര കിലോമീറ്റർ (11 ചതുരശ്ര മൈൽ) വിസ്താരമുള്ളതാണ്. ഈ പ്രദേശം പ്രധാനമായും പായൽനിറഞ്ഞ ചതുപ്പുനിലങ്ങളാണെങ്കിലും പ്രാചീന വനങ്ങളും നിലനിൽക്കുന്നു. അവയിൽ ചിലത് 150 വർഷങ്ങളിലേറെയായി വിഘ്‌നപ്പെടുത്താത്തവയാണ്. യൂറേഷ്യൻ ലിങ്ക്സ് കുർജെൻരാഹ്കയിലെ സ്ഥിരം നിവാസിയാണ്. തവിട്ടുനിറമുള്ള കരടിയും ചാരനിറമുള്ള ചെന്നായും ദേശീയോദ്യാനത്തിനു സമീപസ്ഥമായ മേഖലകളിൽ കാണപ്പെടുന്നു. ദേശീയോദ്യാനത്തിൽ അടയാളപ്പെടുത്തിയ 300 കിലോമീറ്റർ ദൂരമുള്ള നടപ്പാതകളുണ്ട്.

## അവലംബം
കോലി ദേശീയോദ്യാനം

**കോലി ദേശീയോദ്യാനം** (ഫിന്നിഷ്: *Kolin kansallispuisto*) ഫിൻലാൻറിലെ വടക്കൻ കരേലിയ മേഖലയിൽ, ജോയെൻസൂ, ലീക്സ, കൊണ്ടിയോലാഹ്റ്റി മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം 30 ചതുരശ്ര കിലോമീറ്റർ (12 ചതുരശ്ര മൈൽ) വിസ്തൃതിയിൽ പീലിനെൻ തടാകത്തിൻറെ പടിഞ്ഞാറൻ തീരത്തിലെ കുന്നിൻപ്രദേശത്തെ വനങ്ങൾ ഉൾപ്പെട്ടതാണ്. ഇത് രൂപീകരിക്കപ്പെട്ടത് 1991ൽ ആയിരുന്നു.

ഫിൻലാൻറിലെ മറ്റ് ദേശീയോദ്യാനങ്ങളുടേതിന് വിഭിന്നമായി, കോലി ദേശീയോദ്യാനത്തിൻറെ ഭരണം, യഥാർത്ഥത്തിൽ "മെറ്റ്ല" എന്ന പേരിലറിയപ്പെടുന്ന ഫിന്നിഷ് ഫോറസ്റ്റ് റിസർച്ച് ഇൻസ്റ്റിറ്റ്യൂട്ട് ആണ് നടത്തിയിരുന്നത്. ഇപ്പോൾ ഇത് മെറ്റ്സാഹാല്ലിറ്റസിൻറെ നിയന്ത്രണത്തിലാണ്.

## അവലംബം
കൊലോവെസി ദേശീയോദ്യാനം

**കൊലോവെസി ദേശീയോദ്യാനം** (ഫിന്നിഷ്: *Koloveden kansallispuisto*), ഫിൻലാൻറിലെ എറ്റെലാ-സാവോ മേഖലയിൽ സ്ഥിതി ചെയ്യുന്ന ഒരു ദേശീയോദ്യാനമാണ്. 1990 ൽ സ്ഥാപിക്കപ്പെട്ട ഈ ദേശീയോദ്യാനം, 23 ചതുരശ്ര കിലോമീറ്റർ (8.9 ചതുരശ്ര മൈൽ) പ്രദേശത്താണ് നിലനിൽക്കുന്നത്. വംശനാശ ഭീഷണി നേരിടുന്ന സൈമാ റിംഗ്‍ഡ് സീലിന്റെ വാസസ്ഥലം ഈ ദേശീയോദ്യാനം പരിരക്ഷിക്കുന്നു. ഹിമയുഗത്തിൽ രൂപീകൃതമായതും പരുക്കൻ പ്രതലത്തോടുകൂടിയതുമായ ഈ പ്രദേശം, വെള്ളത്തിൽനിന്നുയർന്നു നിൽക്കുന്ന കിഴുക്കാം തൂക്കായ മലഞ്ചെരിവുകൾ ഉൾപ്പെട്ടതാണ്. ഈ പ്രദേശത്ത് ഗുഹാ ചിത്രങ്ങൾ കണ്ടെടുക്കപ്പെട്ടിട്ടുണ്ട്.

## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
കെന്നഡി റേഞ്ച് ദേശീയോദ്യാനം

**കെന്നഡി റേഞ്ച് ദേശീയോദ്യാനം **പടിഞ്ഞാറൻ ആസ്ത്രേലിയയിലെ ഗാസ്കോയ്ൻ മേഖലയിൽ സ്ഥിതിചെയ്യുന്നു. പെർത്തിൽ നിന്നും ഏകദേശം 830 കിലോമീറ്റർ  വടക്കായും കർനർവോണിൽ നിന്നും ഏകദേശം 150 കിലോമീറ്റർ  കിഴക്കായുമാണ് ഈ ദേശീയോദ്യാനം.

മുല്ല മുല്ല,  ഹേകിയസ്, എറെമോഫിലസ്, കാലിട്രിക്സ്, വെർട്ടികോർഡിയ, അനേകം ഡൈസികൾ ഉൾപ്പെടെ 80ൽ അധികം വനപുഷ്പങ്ങൾ ഇവിടെയുണ്ട്. 

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ലൌഹാൻവോരി ദേശീയോദ്യാനം

**ലൌഹാൻവോരി ദേശീയോദ്യാനം** (ഫിന്നിഷ്: *Lauhanvuoren kansallispuisto*) ഫിൻലാൻറിലെ തെക്കൻ ഒസ്ട്രോബോത്‍നിയ മേഖലയിൽ, കൌഹാജോക്കി, ഇസോജോക്കി എന്നിവയുടെ അതിരിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപീകൃതമായ ഈ ദേശീയോദ്യാനം 53 ചതുരശ്ര കിലോമീറ്റർ 920 ചതുരശ്ര മൈൽ) പ്രദേശത്താണ് സ്ഥിതിചെയ്യുന്നത്. പൈൻ വനങ്ങൾ, അരുവികൾ ചതുപ്പുകൾ എന്നിവയാണ് ഈ ദേശീയോദ്യാനത്തിലെ സവിശേഷതകൾ.

## അവലംബം
മൂർ നദി ദേശീയോദ്യാനം

**മൂർ നദി ദേശീയോദ്യാനം** പടിഞ്ഞാറൻ ആസ്ത്രേലിയയിലെ വീറ്റ്ബെൽറ്റ് മേഖലയിൽ സ്ഥിതിചെയ്യുന്ന ദേശീയോദ്യാനമാണ്. പെർത്തിൽ നിന്നും വടക്കായി 95 കിലോമീറ്റർ അകലെയാണിതിന്റെ സ്ഥാനം. ഇന്ത്യൻ മഹാസമുദ്രത്തിൽ കൂടിച്ചേരാനായി ഒഴുകുന്നതിനിടയിൽ മൂർ നദി ഈ ദേശീയോദ്യാനത്തിലൂടെ ഒഴുകുന്നു. മൂർ നദി ഇന്ത്യൻ മഹാസമുദ്രത്തിൽ ചേരുന്ന സ്ഥലത്തായാണ് ഗിൽഡെർട്ടൺ നഗരപ്രദേശം സ്ഥിതിചെയ്യുന്നത്.

## ഇതും കാണുക
* List of protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ലെയ്‍വോൺമാക്കി ദേശീയോദ്യാനം

**ലെയ്‍വോൺമാക്കി ദേശീയോദ്യാനം** (ഫിന്നിഷ്: *Leivonmäen kansallispuisto*) മദ്ധ്യ ഫിൻലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 2003 ൽ സ്ഥാപിക്കപ്പെട്ട ഈ ദേശീയോദ്യാനം, 29 ചതുരശ്ര കിലോമീറ്റർ (11 ചതുരശ്ര മൈൽ) പ്രദേശത്തു വ്യാപിച്ചുകിടക്കുന്നു. പ്രധാന ഭൂപ്രകൃതി, ചതുപ്പുകൾ, ഇടത്തരം വലിപ്പമുള്ള റുതജാർവി തടാകത്തിൻറെ തീരങ്ങൾ, എസ്‍കെർ വനങ്ങൾ എന്നിവയാണ്.

## ചിത്രശാല

File:Forest at Leivonmäki NP.JPG|Forest at Leivonmäki National Park
File:Leivonmäki National Park I.jpg|Forest at Leivonmäki National Park
File:Soimalampi at Leivonmäki NP.JPG|Lake Soimalampi
File:Rutajärvi at Leivonmäki NP.JPG|Lake Rutajärvi


## ഇതും കാണുക
* ഫിൻലാൻറിലെ ദേശീയോദ്യാനങ്ങൾ
* ഫിൻലാൻറിലെ സംരക്ഷിത പ്രദേശങ്ങൾ.

## അവലംബം

## ബാഹ്യ ലിങ്കുകൾ
* 
* Outdoors.fi – Leivonmäki National Park

വർഗ്ഗം:ഫിൻലാന്റിലെ ദേശീയോദ്യാനങ്ങൾ
ലിമ്മെൻജോക്കി ദേശീയോദ്യാനം

**ലിമ്മെൻജോക്കി ദേശീയോദ്യാനം** (ഫിന്നിഷ്: *Lemmenjoen kansallispuisto*, വടക്കൻ സാമി: *Leammi álbmotmeahcci*) ഫിൻലാൻറിലെ ഇനാരി, കിറ്റില, ലാപ്‍ലാൻറ് മുനിസിപ്പാലിറ്റികളുടെ ഭാഗങ്ങളിലായി സ്ഥിതിചെയ്യുന്ന ഒരു ദേശീയോദ്യാനമാണ്. 1956 ൽ രൂപീകരിക്കപ്പെട്ട ഈ ദേശീയോദ്യാനം പിന്നീട് രണ്ടു തവണയായി വിപുലീകരിച്ചിരുന്നു. ഈ ദേശീയോദ്യാനത്തിൻറെ ആകെ വിസ്തൃതി 2,850 ചതുരശ്ര കിലോമീറ്ററാണ് (1,100 ചതുരശ്ര മൈൽ). ഇതു ഫിൻലാൻറിലെ ഏറ്റവും വലിയ ദേശീയോദ്യാനവും യൂറോപ്പിലെ വലിയ ദേശീയോദ്യാനങ്ങളിലൊന്നുമാണ്.

## അവലംബം
നൂക്സിയോ ദേശീയോദ്യാനം

**നൂക്സിയോ ദേശീയോദ്യാനം** (ഫിന്നിഷ്: *Nuuksion kansallispuisto*, Swedish: *Noux nationalpark*) ഫിൻലാൻറിലെ ദേശീയോദ്യാനങ്ങളിലൊന്നാണ്. 1994 ൽ രൂപീകരിക്കപ്പെട്ട ഈ ദേശീയോദ്യാനം, എസ്‍പൂ, കിർക്കനുമ്മി, വിഹ്‍ത്തി എന്നീ പ്രദേശങ്ങളിലെ വനമേഖലകളിലും തടാകങ്ങളിലുമായി വ്യാപിച്ചുകിടക്കുന്നു. ഹെൽസിങ്കിയിൽ നിന്നു വടക്കു പടിഞ്ഞാറായി സ്ഥിതിചെയ്യുന്ന ഇത് സിപൂൺകോർപി ദേശീയോദ്യാനം കഴിഞ്ഞാൽ, തലസ്ഥാനനഗരിയോട് ഏറ്റവും അടുത്തു നിൽക്കുന്ന രണ്ടാമത്തെ ദേശീയോദ്യാനമാണ്. എസ്‍പൂവിലെ നൂക്സൂ ജില്ലയുടെ പേരാണ് ദേശീയോദ്യാനത്തിൻറെ പേരിനു നിദാനം.

## അവലംബം
പൈജാന്നെ ദേശീയോദ്യാനം

**പൈജാന്നെ ദേശീയോദ്യാനം  **(ഫിന്നിഷ്: *Päijänteen kansallispuisto*) പൈജാന്നെ തടാകത്തിൻറെ തെക്കൻ ഭാഗങ്ങളിൽ സ്ഥിതിചെയ്യുന്ന ഫിൻലാൻറിലെ ഒരു ദേശീയോദ്യാനമാണ്. ഇതിൽ 50 ദ്വീപുകളും ജനവാസമില്ലാത്ത ദ്വീപുകളുടെ ഭാഗങ്ങളും ഉൾപ്പെടുന്നു.1993 ൽ രൂപീകരിക്കപ്പെട്ട ഈ ദേശീയോദ്യാനത്തിൻറെ വിസ്തൃതി 14 ചതുരശ്ര കിലോമീറ്ററാണ് (5.4 ചതുരശ്ര മൈൽ).

## ഇതും കാണുക
* 
* 

## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
പല്ലാസ്-വൈല്ലാസ്റ്റുൻറുറി ദേശീയോദ്യാനം

പല്ലാസ്-വൈല്ലാസ്റ്റുൻറുറി ദേശീയോദ്യാനം (ഫിന്നിഷ്: *Pallas-Yllästunturin kansallispuisto*) ഫിൻലാൻറിലെ മൂന്നാമത്തെ വലിയ ദേശീയോദ്യാനമാണ്. ലാപ്പ്‍ലാൻറ് മേഖലയിൽ ഇനോൻറെക്കിയോ, കിറ്റില, മ്യൂവോണിയോ മുനിസിപ്പാലിറ്റികളിലായാണ് ഇതു സ്ഥിതിചെയ്യുന്നത്. 2005 ൽ പല്ലാസ്-ഔനാസ്റ്റുൻറുറി ദേശീയോദ്യാനം (1910 ൽ നിർദ്ദേശിക്കപ്പെടുകയും 1938 ൽ സ്ഥാപിതമായതുമായ രാജ്യത്തെ ആദ്യത്തെ ദേശീയ ഉദ്യാനങ്ങളിൽ ഒന്ന്) വൈല്ലാസ്-ആക്കെനൂസ് സംരക്ഷിത പ്രദേശവുമായി യോജിച്ചതിനുശേഷമാണ് ഇത് ഔപചാരികമായി സ്ഥാപിക്കപ്പെട്ടത്. 1,020 ചതുരശ്ര കിലോമീറ്റർ (394 ചതുരശ്ര മൈൽ) വിസ്തീർണ്ണമുള്ള ഇത് ഫിൻലാൻറിലെ മൂന്നാമത്തെ വലിയ ദേശീയോദ്യാനമായി കണക്കാക്കപ്പെടുന്നു.

## അവലംബം
ഗുരുവായൂർ രാമൻ കുട്ടി

ഗുരുവായൂർ ദേവസ്വത്തിൽ ജീവിച്ചിരുന്ന ഒരാനയായിരുന്നു **'രാമൻ കുട്ടി**' . 
1958 മെയ് 17 ന് **പുത്തില്ലത്ത് രാമൻ നമ്പൂതിരി** രാമൻ കുട്ടിയെ ദേവസ്വത്തിൽ നടയിരുത്തി ,  . നല്ല കറുപ്പ് നിറവും അഴകൊത്ത കൊമ്പുകളും ഉള്ള രാമൻ കുട്ടി ആനക്കമ്പക്കാരുടെ  വളരെ ഇഷ്ടപ്പെട്ട ഒരാനയായിരുന്നു 

ഗുരുവായൂർ ആനയോട്ടത്തിൽ രാമൻ കുട്ടി 12 തവണ ജേതാവായിട്ടുണ്ട്.  ,   . ഗുരുവായുരിൽ സ്ഥിരമായി എഴുന്നെള്ളിപ്പിനു രാമൻ കുട്ടിയുടെ സാന്നിധ്യം ഉണ്ടായിരുന്നു. തൃശൂർ പൂരത്തിലും, പ്രത്യേകിച്ച് തിരുവമ്പാടിയുടെ മഠത്തിൽ പോക്കിനും പല തവണ പങ്കെടുത്തിട്ടുണ്ട് .

ആനക്കമ്പക്കാരുടെ ഹരമായിരുന്ന ഈ കൊമ്പൻ 2016 സപതംബർ 15 ന് ചെരിഞ്ഞു , 

## അവലംബം

വർഗ്ഗം:ആനകൾ
മൗണ്ട് അഗസ്റ്റസ് ദേശീയോദ്യാനം

**മൗണ്ട് അഗസ്റ്റസ് ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഗാസ്കോയ്ൻ മേഖലയിൽ സ്ഥിതിചെയ്യുന്ന ദേശീയോദ്യാനമാണ്. പെർത്തിൽ നിന്നും വടക്കായി 852 കിലോമീറ്ററും കാർനാർവോണിൽ നിന്നും കിഴക്കായി 490 കിലോമീറ്ററും മീകതറയിൽ നിന്നും വടക്കു-പടിഞ്ഞാറായി 390 കിലോമീറ്ററും അകലെയാണ്. അഗസ്റ്റസ് പർവ്വതമാണ് ഈ ദേശീയോദ്യാനത്തിലെ പ്രധാന ആകർഷണം. ഇവിടുത്തെ ആദിവാസികളായ വാഡ്ജറി ജനങ്ങൾക്കിടയിൽ ബുറിൻഗുറാ എന്നാണ് ഈ പർവ്വതം അറിയപ്പെടുന്നത്. 

## ഇതും കാണുക
* Protected areas of Western Australia

## അവലംബം

വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
പാറ്റ്‍വിൻസ്വോ ദേശീയോദ്യാനം

**പാറ്റ്‍വിൻസ്വോ ദേശീയോദ്യാനം** (ഫിന്നിഷ്: *Patvinsuon kansallispuisto*) ഫിൻലാൻറിലെ വടക്കൻ കരേലിയ മേഖലയിൽ, ലീക്സ, ഇലോമാൻറ്സി എന്നീ മുനിസിപ്പാലിറ്റിയിലുൾപ്പെട്ടതുമായ ഒരു ദേശീയോദ്യാനമാണ്. 1982 ൽ സ്ഥാപിതമായ ഈ ദേശീയോദ്യാനത്തിൻറെ ആകെ വിസ്തൃതി 105 ചതുരശ്ര കിലോമീറ്ററാണ് (41 ചതുരശ്ര മൈൽ). ദേശീയോദ്യാനമേഖലയിൽ ഏകദേശം 80 കിലോമീറ്റർ (50 മൈൽ) നീളത്തിൽ അടയാളപ്പെടുത്തിയ കാൽനടപ്പാതയുണ്ട്. ദേശീയോദ്യാനത്തിൽ പായൽ നിറഞ്ഞ ചതുപ്പുനിലങ്ങൾ, വനങ്ങൾ, സ്ലാഷ്-ആൻറ് ബേൺ പ്രദേശങ്ങൾ, പ്രാചീനകാല മരങ്ങളുള്ള വനം എന്നിവ ഉൾപ്പെടുന്നു. ദേശീയോദ്യാനത്തിൻറെ വടക്കുകിഴക്കൻ ഭാഗത്ത് സ്യൂവോമുജാർവി തടാകം സ്ഥിതിചെയ്യുന്നു.

## അവലംബം
വാൽക്ക‍ുമൂസ ദേശീയോദ്യാനം

**വാൽക്ക‍ുമൂസ ദേശീയോദ്യാനം**  (ഫിന്നിഷ്: *Valkmusan kansallispuisto*, Swedish: *Valkmusa nationalpark*) ഫിൻലാൻറിലെ കൈമെൻലാക്സോ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1996 ൽ സ്ഥാപിതമായ ഈ ദേശീയോദ്യാനത്തിൻറെ ആകെ വിസ്തൃതി 17 ചതുരശ്ര കിലോമീറ്റർ (6.6 ചതുരശ്ര മൈൽ) ആണ്. 

## അവലംബം
ടൊറോൺസ്വോ ദേശീയോദ്യാനം

**ടൊറോസ്വോ ദേശീയോദ്യാനം** (ഫിന്നിഷ്: *Torronsuon kansallispuisto*) ഫിൻലാൻറിലെ ടാവസ്റ്റിയ പ്രോപ്പർ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1990 ൽ ഇതൊരു ദേശീയോദ്യാനമായി പ്രഖ്യാപിക്കപ്പടുന്നതിനു മുമ്പുതന്നെ, സമീപ പ്രദേശത്തുള്ള പ്രകൃതിദത്ത ചതുപ്പ് പ്രദേശം സംരക്ഷിതമായിരുന്നു. ഈ ദേശീയോദ്യാനത്തിൻറ വിസ്തൃതി 25.5 ചതുരശ്ര കിലോമീറ്റർ (9.85 ചതുരശ്ര മൈൽ) ആണ്.

## ഇതും കാണുക
* 
* 

## അവലംബം

വർഗ്ഗം:ഫിൻലാന്റിലെ ദേശീയോദ്യാനങ്ങൾ
നാംബുൻഗ് ദേശീയോദ്യാനം

**നാംബുൻഗ് ദേശീയോദ്യാനം** പടിഞ്ഞാറൻ ആസ്ത്രേലിയയിലെ വീറ്റ്ബെൽറ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനം. പെർത്തിൽ നിന്നും വടക്കു-പടിഞ്ഞാറായി 200 കിലോമീറ്ററും തീരദേശ പട്ടണമായ സെർവാന്റസിൽ നിന്നും തെക്കായി 17 കിലോമീറ്ററും അകലെയാണ് ഈ ദേശീയോദ്യാനം.  പിനാക്കിൾസ് എന്നറിയപ്പെടുന്ന ആയിരക്കണക്കിന് ചുണ്ണാമ്പുകല്ലുരൂപങ്ങൾ ഉള്ള മേഖലയായ പിനാക്കിൾസ് മരുഭൂമി ഈ ദേശീയോദ്യാനത്തിലാണ്. 

## ഇതും കാണുക
* List of protected areas of Western Australia
* The Pinnacles Desert

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ടീലിക്കാജാർവി ദേശീയോദ്യാനം

**ടീലിക്കാജാർവി ദേശീയോദ്യാനം** (ഫിന്നിഷ്: *Tiilikkajärven kansallispuisto*) ഫിൻലാൻറിലെ വടക്കൻ സാവോനിയ, കൈനൂ മേഖലകളിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപീകരിക്കപ്പെട്ട ഈ ദേശീയോദ്യാനം, 34 ചതുരശ്രകിലോമീറ്റർ (13 ചതുരശ്ര മൈൽ) വിസ്തീർണ്ണത്തിൽ പരന്നു കിടക്കുന്നു. 

ഈ ദേശീയോദ്യാനത്തിൻറെ വടക്കൻ, തെക്കൻ പ്രകൃതിദത്ത പ്രത്യകതകൾ ഒന്നു ചേർന്ന് വനങ്ങളുടേയും വിവിധതരം ചതുപ്പു നിലങ്ങളുടേയും ഒരു ആവാസവ്യവസ്ഥകൾ തമ്മിലുള്ള സംഗമസ്ഥാനം ഉണ്ടാക്കുന്നു. ടീലിക്കാജാർവി തടാകം 400 ഹെക്ടർ (1.5 ചതുരശ്ര മൈൽ വിസ്താരമുള്ളതും ചുറ്റിലും ബീച്ചകളുളളതും എസ്കെർ മുനമ്പിനാൽ മദ്ധ്യഭാഗം വിഭജിക്കപ്പെട്ടതുമായ ഒരു വരണ്ട തടാകമാണ്.

## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
സ്ക്കോട്ട് ദേശീയോദ്യാനം

**സ്ക്കോട്ട് ദേശീയോദ്യാനം** പടിഞ്ഞാറൻ ആസ്ത്രേലിയയിലെ സൗത്ത് വെസ്റ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും 265 കിലോമീറ്റർ തെക്കായാണ് ഇതിന്റെ സ്ഥാനം. 

സ്ക്കോട്ട് നദി, ബ്ലാക്ക് വുഡ് നദി എന്നിവയുടെ ജലസംഭരണമേഖലയിലാണ് ഈ ദേശീയോദ്യാനം ഉള്ളത്.

ഇവിടെ അപൂർവവും വംശനാശഭീഷണി നേരിടുന്നതുമായ സസ്യസ്പീഷീസുകൾ ഉണ്ട്. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
സ്യോട്ടേ ദേശീയോദ്യാനം

**സ്യോട്ടേ ദേശീയോദ്യാനം** (*Syötteen kansallispuisto*) ഫിൻലാൻറിലെ വടക്കൻ ഒസ്ട്രോബോത്‍നിയ, ലാപ്‍ലാൻറ് മേഖലകളിൽ, പുഡസ്‍ജാർവി, പോസിയോ, ടൈവാൽകോസ്കി മുനിസപ്പാലിറ്റികളിലായി സ്ഥിതി ചെയ്യുന്നതുമായ ഒരു ദേശീയോദ്യാനമാണ്. പഴക്കമുള്ള വനങ്ങളുടെ ഒരു ശൃംഖലയായ ഈ ദേശീയോദ്യാനത്തിലെ, ചില ഭാഗങ്ങൾ ഉയരം കൂടിയ വനപ്രദേശങ്ങളാണ്. ദേശീയോദ്യാനത്തിലെ നാലിലൊന്നു പ്രദേശം വ്യത്യസ്ത തരത്തിലുള്ള ചേറുനിലങ്ങളാണ്.

## ഇതും കാണുക
* ഫിൻലാൻറിലെ ദേശീയോദ്യാനങ്ങളുടെ പട്ടിക
* ഫിൻലാൻറിലെ സംരക്ഷത പ്രദേശങ്ങൾ

## അവലംബം

വർഗ്ഗം:ഫിൻലാന്റിലെ ദേശീയോദ്യാനങ്ങൾ
ഷന്നൊൻ ദേശീയോദ്യാനം

പടിഞ്ഞാറൻ ഓസ്ട്രേലിയയുടെ തെക്കൻ തീരത്തായി സ്ഥിതിചെയ്യുന്ന ദേശീയോദ്യാനമാണ് **ഷന്നൊൻ ദേശീയോദ്യാനം**. പെർത്തിൽ നിന്നും തെക്കായി 302 കിലോമീറ്ററും മൻജിമുപിനു തെക്കു-കിഴക്കായി 55 കിലോമീറ്റർ അകലെയുമാണ് ഈ ദേശീയോദ്യാനത്തിന്റെ സ്ഥാനം. 1988 ലാണ് ഈ ദേശീയോദ്യാനം പ്രഖ്യാപിക്കുന്നത്. ഷന്നൊൻ നദീതടത്തിന്റെ മുഴുവൻ ഭാഗവും ഈ ദേശീയോദ്യാനത്തിൽ ഉൾപ്പെടുന്നു.

ഈ പ്രദേശത്ത് ജൈവശാസ്ത്രപരമായി സമ്പന്നമായ തണ്ണീർത്തടങ്ങളും, ഹീത് ലാൻറുകളും (കുറ്റിക്കാടുകൾ) ഉണ്ട്. പഴയതും പുതുവളർച്ചയുള്ളതുമായ കെരി വനങ്ങളും ഇതിൽ ഉൾപ്പെടുന്നു. 1940 കൾവരെ ഇവിടുത്തെ ഭൂരിഭാഗം പ്രദേശങ്ങളിലേയ്ക്കും പ്രവേശന സൌകര്യമില്ലാതെയിരുന്നതിനാൽ മനുഷ്യസ്പർശനമേൽക്കാത്ത കാടുകളായി നിലകൊണ്ടിരുന്നു. രണ്ടാം ലോകമഹായുദ്ധത്തിനുശേഷം അനുഭവപ്പെട്ട വൃക്ഷത്തടികളുടെ കുറവു പരിഹരിക്കുന്നതിനായി ഈ മേഖലയിൽ ഷാന്നൻ എന്ന പേരിൽ ഒരു ടൌണും തടിമില്ലും സ്ഥാപിക്കപ്പെട്ടിരുന്നു. അക്കാലത്ത് ഇവിടെ ഏകദേശം 90 വീടുകളും പോസ്റ്റ് ഓഫീസ്, ദേവാലയം ആതുരശുശ്രൂഷാ കേന്ദ്രം എന്നിവയും നിലനിന്നിരുന്നു. 1949 ൽ വരണ്ട മാസങ്ങളിൽ ജലലഭ്യത ഉറപ്പാക്കുന്നതിനായി ഒരു അണക്കെട്ട് സ്ഥാപിക്കപ്പെട്ടിരുന്നു. തടിമിൽ 1968 ൽ അടച്ചുപൂട്ടുകയും വീടുകൾ മാറ്റിസ്ഥാപിക്കപ്പെടുകയും ചെയ്തപ്പോൾ ടൌൺഷിപ്പ് അനാഥമാകുകയും ഒരിക്കൽ ടൌൺ നിലനിന്നിരുന്നിടം ദേശീയോദ്യാനത്തിന്റെ ക്യാമ്പ് ഗ്രൌണ്ട് ആയി മാറുകയും ചെയ്തു. ഇതിപ്പോൾ വാൽപോൾ വൈൽഡേർനസ് ഏരിയുടെ ഭാഗമാണ്. ഈ ദേശീയോദ്യാനത്തിലെ ക്യാമ്പ് ഗ്രൌണ്ട് ആദ്യം എത്തുന്നവർക്ക് ആദ്യമെന്ന നിലയിൽ, പ്രാഥമികകൃത്യങ്ങൾക്കും ഭക്ഷണം പാകം ചെയ്യുന്നതിനും ചൂടുവെളളത്തിലുള്ള കുളിക്കും സൌകര്യമുള്ളതാണ്.  ഇവിടെ രണ്ട് ടൂറിസ്റ്റ് ഹട്ടുകൾ നിലനിൽക്കുന്നുണ്ട്. ദേശീയോദ്യാനം സന്ദർശിക്കുന്നതിന് പ്രവേശനഫീസ് ഏർപ്പെടുത്തിയിരിക്കുന്നു. ഔരു 48 കിലോമീറ്റർ (30 മൈൽ) ദൂരമുള്ള റോഡ് ഗ്രേറ്റ് ഫോറസ്റ്റ് ട്രീസ് ഡ്രൈവ് എന്ന പേരിൽ 1996 ൽ നിർമ്മിക്കപ്പെട്ടിരിക്കുന്നു. സന്ദർശകർക്ക് ദേശീയോദ്യാനത്തിലെ കാഴ്ച്ചകൾ ഈ പാതയിലൂടെ സഞ്ചരിച്ച് കാണുവാൻ സാധിക്കുന്നു.

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
സെയിറ്റ്‍സെമിനൻ ദേശീയോദ്യാനം

**സെയിറ്റ്‍സെമിനൻ ദേശീയോദ്യാനം** (ഫിന്നിഷ്: *Seitsemisen kansallispuisto*) ഫിൻലാൻറിലെ ഇകാലിനെൻ, യലോജാർവി മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ സ്ഥാപിക്കപ്പെട്ട ഈ ദേശീയോദ്യാനം 1989 ൽ വിപുലീകരിക്കപ്പെട്ടു. ഇതിപ്പോൾ 45.5 ചതുരശ്ര കിലോമീറ്റർ (17.6 ചതുരശ്ര മൈൽ) പ്രദേശം ഉൾക്കൊള്ളുന്നു. സ്യൂമെൻസെൽക്കാ നീർത്തട മേഖലയിലെ സാധാരണമായ മലയോരപ്രദേശവും താഴ്ന്ന പ്രദേശവും ഇടകലർന്ന കോണിഫറസ് ബൊറീയൽ വനങ്ങൾ ഉൾക്കൊള്ളുന്നതാണ് ഈ ദേശീയോദ്യാനം.

## ഇതും കാണുക
* 
* 

## അവലംബം
സിപൂൻകോർപി ദേശീയോദ്യാനം

**സിപൂൻകോർപി ദേശീയോദ്യാനം** (ഫിന്നിഷ്: *Sipoonkorven kansallispuisto*, സ്വീഡിഷ്: *Sibbo storskogs nationalpark*) ഫിൻലാൻറിലെ ഒരു ദേശീയോദ്യാനമാണ്. 2011 മാർച്ച് 2 നാണ് ഈ ദേശീയോദ്യാനം രൂപീകൃതമായത്.  ഇത് ഹെൽസിങ്കി, വൻറാ, സിപൂ മുനിസിപ്പാലിറ്റികളിലായി സ്ഥിതിചെയ്യുന്നു.

## അവലംബം
സ്റ്റിർലിങ് റേഞ്ച് ദേശീയോദ്യാനം

**സ്റ്റിർലിങ് റേഞ്ച് ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഗ്രേറ്റ് സൗത്തേൺ മേഖലയിൽ സ്ഥിതിചെയ്യുന്ന ദേശീയോദ്യാനമാണ്. പെർത്തിൽ നിന്നും തെക്കു-കിഴക്കായി 337 കിലോമീറ്റർ അകലെയാണിതിന്റെ സ്ഥാനം.

## പരിസ്ഥിതി
വംശനാശം നേരിടുന്ന ഷേർട്ട്-ബിൽഡ് ബ്ലാക്ക് കൊക്കാറ്റുകൾ, വെസ്റ്റേൺ വിപ്പ്ബേഡുകൾ എന്നിവയെ സംരക്ഷിക്കുന്നതിനാൽ ഈ ദേശീയോദ്യാനത്തെ ഒരു പ്രധാനപ്പെട്ട പക്ഷിസങ്കേതമായി ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. വംശനാശം നേരിടുന്ന ലോങ്-ബിൽഡ് ബ്ലാക്ക്-കൊക്കാറ്റു  ഈ ദേശീയോദ്യാനത്തിൽ സന്ദർശനം നടത്തുന്നുണ്ട്. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
റോക്വ ദേശീയോദ്യാനം

**റോക്വ ദേശീയോദ്യാനം** (ഫിന്നിഷ്: *Rokuan kansallispuisto*) ഫിൻലാൻറിലെ വടക്കൻ ഒസ്ടോബോത്‍നിയ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പ്രാചീന പൈൻ വനങ്ങൾ സ്വാഭാവിക രീതിയിൽ വളർന്നു നിൽക്കുന്ന റോക്കുൻവാര മലയുടെ തെക്കുവശത്തായിട്ടാണ് ഈ ദേശീയോദ്യാനം സ്ഥിതിചെയ്യുന്നത്.

## ഇതും കാണുക
* ഫിൻലാൻറിലെ ദേശീയോദ്യാനങ്ങളുടെ പട്ടിക
* ഫിൻലാൻറിലെ സംരക്ഷിത പ്രദേശങ്ങൾ

## അവലംബം

## പുറത്തേയ്ക്കുള്ളകണ്ണികൾ
* 
* Rokua National Park
* Rokua Geopark

വർഗ്ഗം:ഫിന്നിഷ് ദേശീയോദ്യാനങ്ങൾ
ടണൽ ക്രീക്ക് ദേശീയോദ്യാനം

**ടണൽ ക്രീക്ക് ദേശീയോദ്യാനം** പടിഞ്ഞാറൻ ആസ്ത്രേലിയയിലെ കിംബെർലി മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും വടക്കു-കിഴക്കായി 1,845 കിലോമീറ്ററും ബ്രൂമിയിൽ നിന്നും കിഴക്കായി 390 കിലോമീറ്ററും അകലെയുമാണ് ഈ ദേശീയോദ്യാനത്തിന്റെ സ്ഥാനം. ടണൽ അരുവി ഒഴുകുന്ന പ്രകൃത്യായുള്ള ഗുഹ ഒരു പ്രധാനപ്പെട്ട ഒരു ആകർഷണമാണ്.

ഗുഹയിൽ കാണുന്ന സ്പെലിയോതെംസുകൾ ആദിവാസികളുടെ ശിലാചിത്രങ്ങൾ എന്നിവ ചുമരുകളെ അലങ്കരിക്കുന്നു. 1897ൽ ഈ ഗുഹയുടെ പ്രവേശനകവാടത്തിൽ കൊല്ലപ്പെട്ട ആദിവാസി പോരാളിയായ ജുൻഡമാറ ഒളിച്ചിരുന്ന സ്ഥലമായിരുന്നു ഇത്. 

## അവലംബം

## ഇതും കാണുക
* Protected areas of Western Australia
* The Kimberley
വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
റിസിറ്റുൻറുറി ദേശീയോദ്യാനം

**റിസിറ്റുൻറുറി ദേശീയോദ്യാനം** (ഫിന്നിഷ് : *Riisitunturin kansallispuisto*) ഫിന്നിഷ് ലാപ്‍ലാൻറിലെ പോസിയോയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ സ്ഥാപിക്കപ്പെട്ട ഈ ദേശീയോദ്യാനം, 77 ചതുരശ്ര കിലോമീറ്റർ (30 ചതുരശ്ര മൈൽ) പ്രദേശം ഉൾക്കൊള്ളുന്നു.

ഒരു പർവതപ്രദേശത്തു സ്ഥിതിചെയ്യുന്ന ഈ ദേശീയോദ്യാനമേഖലയിൽ, നിരവധി ചതുപ്പുകൾ നിലനിൽക്കുന്നു, പ്രത്യേകിച്ച് മലഞ്ചെരുവിലെ ചതുപ്പുകൾ. ദേശീയോദ്യാനത്തിലെ വന്യ ജീവി പ്രദേശത്തുള്ള ഏക താൽക്കാലിക താമസസ്ഥലം, റിസിറ്റുൻറിറിയിലെ 465.3 മീറ്റ്‍ (1,527 അടി) ഉയരമുള്ള  ഇരട്ട കൊടുമുടിയ്ക്കു സമീപം സ്ഥിതിചെയ്യുന്നു.

## ഇതും കാണുക
* ഫിൻലാൻറിലെ ദേശീയോദ്യാനങ്ങളുടെ പട്ടിക
* ഫിൻലാൻറിലെ സംരക്ഷിത പ്രദേശങ്ങൾ

## അവലംബം
വല്യുൻഗ ദേശീയോദ്യാനം

**വല്യുൻഗ ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ്. ഗ്രേറ്റ് നോർത്തേൺ ഹൈവേയിലൂടെ പെർത്തിൽ നിന്നും വടക്കു-കിഴക്കായി 35 കിലോമീറ്റർ അകലത്തായാണീ ദേശീയോദ്യാനം. 

സ്വാൻ-ആവോൺ നദിയും ഈസ്റ്റേൺ റെയിൽ വേയും ഈ ദേശീയോദ്യാനത്തിലൂടെ പോകുന്നു. ഈ മേഖലയിലെ അനേകം ദ്രുതധാരകളിലൂടെയാണ് ആവോൺ ഡെസെന്റ് കടന്നുപോകുന്നത്. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
വിർജിൻ ദ്വീപുകൾ ദേശീയോദ്യാനം

അമേരിക്കൻ ഐക്യനാടുകളുടെ അധീനതയിലുള്ള വിർജിൻ ദ്വീപുകളിൽ സ്ഥിതി ചെയ്യുന്ന ദേശീയോദ്യാനമാണ് **വിർജിൻ ദ്വീപുകൾ ദേശീയോദ്യാനം** (ഇംഗ്ലീഷ്: **Virgin Islands National Park**) എന്ന് അറിയപ്പെടുന്നത്. പ്രധാനമായും ദ്വീപസമൂഹത്തിലെ സെന്റ് ജോൺ എന്ന ദ്വീപിലാണ് ഇത്. സെന്റ് ജോൺ ദ്വീപിനെ കൂടാതെ സമീപത്തുള്ള 5,500ഏക്കർ സമുദ്രവും, ഹേസ്സൽ ദ്വീപും ഈ ദേശീയോദ്യാനത്തിന്റെ പരിധിയിൽ പെടുന്നു. 1956നാണ് ഈ പ്രദേശത്തിന് ദേശീയോദ്യാന പദവി ലഭിക്കുന്നത്.

സ്കൂബ ഡൈവിംഗ്, മഴക്കാടുകളിലൂടെയുള്ള ഹൈക്കിംഗ് തുടങ്ങിയ വിനോദങ്ങളുക്കു പ്രശസ്തമാണ് ഈ പ്രദേശം. ക്രൂസ് ഉൾക്കടലിലാണ് ദേശീയോദ്യാനത്തിലേക്കുള്ള പ്രവേശന തുറമുഖം. സന്ദർശക കേന്ദ്രവും ഇതിനോട് ചേർന്ന് സജ്ജീകരിച്ചിട്ടുണ്ട്.

കടൽത്തീരങ്ങൾ, പവിഴപ്പുറ്റുകൾ, മഴക്കാടുകൾ, ഹൈക്കിംഗ് പാതകൾ എന്നിവ ഈ ഉദ്യാനത്തിലെ സവിശേഷതകളാണ്. ട്രങ്ക് ഉൾക്കടൽ, സിന്നമൺ ഉൾക്കടൽ, ഹണിമൂൺ ബീച്ച്, മാഹോ ബേ, സാൽട് പോണ്ട് ബേ തുടങ്ങിയ നിരവധി കടൽത്തീരങ്ങൾ ഇവിടെയുണ്ട്.

ട്രോപ്പികൽ സവാന കാലാവസ്ഥയാണ് വിർജിൻ ദ്വീപുകളിൽ അനുഭവപ്പെടുന്നത്. വർഷത്തിൽ ശരാശരി  വർഷപാതം ലഭിക്കുന്നു. ശൈത്യകാലത്ത്  11 മുതൽ  വരെ വേഗതയിൽ കാറ്റടിക്കാറുണ്ട്. ഉദ്യാനത്തിലെ ശരാശരി താപനില .

## ചിത്രശാല

പ്രമാണം:Trunk Bay - panoramio.jpg|ട്രങ്ക് ബേ
പ്രമാണം:St John Trunk Bay 4.jpg|ട്രങ്ക് ബേ കടൽത്തീരം
പ്രമാണം:CaneelBay.jpg|കനീൽ ഉൾക്ക്കടൽ
പ്രമാണം:Caneel Bay Honeymoon Beach 1.jpg|ഹണിമൂൺ ബീച്ച്


## അവലംബം

## പുറം കണ്ണികൾ

*  of the National Park Service
* Map of Virgin Islands National Park (NPS)
* Geologic map of St. John
* Geology of Virgin Islands National Park (NPS)
* 

വർഗ്ഗം:അമേരിക്കൻ ഐക്യനാടുകളിലെ ദേശീയോദ്യാനങ്ങൾ
റിപ്പോവെസി ദേശീയോദ്യാനം

**റിപ്പോവെസി ദേശീയോദ്യാനം** (Finnish: *Repoveden kansallispuisto*), ഫിൻലാൻറിലെ കൌവോള, മാൻറിഹാർജു മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. തെക്കൻ ഫിൻലാന്റിലെ കൂടുതൽ പ്രസിദ്ധമായ ഹെൽസിങ്കി പ്രദേശത്തിന്റെ വടക്കുകിഴക്കായി ഏതാനും മണിക്കൂറുകൾ മാത്രം അകലെയായി ഇതു സ്ഥിതിചെയ്യുന്നു. മുൻകാലത്ത് ഒരു തീവ്ര വാണിജ്യ വനമായിരുന്ന റിപ്പോവെസി പ്രദേശം വിജയകരമായി ഒരു പ്രാക്തന ദേശീയോദ്യാനമായി രൂപാന്തരപ്പെട്ടു. പൈൻ, ബിർച്ച് മരങ്ങൾ ദേശീയോദ്യാനത്തെ കീഴടക്കിയിരിക്കുന്നു. റിപ്പോവെസി ദേശീയോദ്യാനം, കരടി, മാൻ, വിവിധയിനം പക്ഷികൾ തുടങ്ങിയവയാൽ സമ്പന്നമാണ്. കൌക്കുൻജോക്കി നദി ദേശീയോദ്യാനത്തെ മുറിച്ചു കടന്നു പോകുന്നു. ദേശീയോദ്യാനത്തിൻറെ അതിർത്തിക്കുള്ളിലായി നിരവധി അരുവികളും തടാകങ്ങളും നിലനിൽക്കുന്നു.

## അവലംബം
സ്റ്റോക്ക്സ് ദേശീയോദ്യാനം

**സ്റ്റോക്ക്സ് ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഗോൾഡ്ഫീൽഡ്-എസ്പെരാൻസ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും തെക്കു-കിഴക്കായി 538 കിലോമീറ്റർ അകലെയാണിതിന്റെ സ്ഥാനം.

ദേശീയോദ്യാനത്തിൽ സ്ഥിതിചെയ്യുന്ന സ്റ്റോക്സ് ഇൻലെറ്റിൽ നിന്നുമാണ് ഈ ദേശീയോദ്യാനത്തിന് ഈ പേരു വന്നത്. ഇത് ദേശീയോദ്യാനത്തിലെ പ്രധാന ആകർഷണമാണ്.

9,726 ഹെക്റ്റർ പ്രദേശത്തായി ഈ ദേശീയോദ്യാനം വ്യാപിച്ചുകിടക്കുന്നത്. ഇതിൽ 16 ഹെക്റ്റർ പ്രദേശം ഹിസ്റ്റോറിക് മോയിറി ഹോംസ്റ്റെഡിന്റെ ഭാഗമാണ്. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
സലാമജാർവി ദേശീയോദ്യാനം

**സലാമജാർവി ദേശീയോദ്യാനം** (ഫിന്നിഷ്: *Salamajärven kansallispuisto*) ഫിൻലാൻറിലെ മദ്ധ്യ ഒസ്ടേോബോത്‍നിയ, മദ്ധ്യ ഫിൻലാൻറ് മേഖലകളിൽ, പെർഹോ, കിവിജാർവി, കിന്നുല മുനിസിപ്പാലിറ്റികളിലായി സ്ഥിതിചെയ്യുന്ന ഒരു ദേശീയോദ്യാനമാണ്. സലാമജാർവി ദേശീയോദ്യാനം സ്യൂമെൻസെൽക്കയുടെ പരുക്കൻ നീർത്തട പ്രദേശത്താണ് സ്ഥിതി ചെയ്യുന്നത്. ഈ ബൃഹത്തായ, ജനവാസമില്ലാത്ത പ്രദേശം, പ്രത്യേകിച്ച് വൈവിധ്യമാർന്ന ചേറുനിലങ്ങളിലെ ആവാസവ്യവസ്ഥകൾക്കും അതിലെ വന്യമൃഗങ്ങൾക്കും പേരുകേട്ടതാണ്.

## ഇതും കാണുക
* ഫിൻലാൻറിലെ ദേശീയോദ്യാനങ്ങളുടെ പട്ടിക
* ഫിൻലാൻറിലെ സംരക്ഷിത പ്രദേശങ്ങൾ

## അവലംബം

വർഗ്ഗം:ഫിന്നിഷ് ദേശീയോദ്യാനങ്ങൾ
ഗുരുവായൂർ എലൈറ് നാരായണൻകുട്ടി

ഗുരുവായൂർ ദേവസ്വത്തിൽ ജീവിച്ചിരുന്ന ഒരാനയായിരുന്നു **നാരായണൻ കുട്ടി**. നിലമ്പുർ കാടുകളിൽ പിറന്നു വീണ നാരായണൻ കുട്ടി 1972 ലാണ് ഗുരുവായൂരിൽ എത്തിയത് ഉയരം കൊണ്ടോ തലയെടുപ്പ് കൊണ്ടോ ആയിരുന്നില്ല ; മറിച്ച് തന്റെ ശൗര്യം കൊണ്ടാണ് നാരായണൻ കുട്ടി ശ്രദ്ധേയനായത് . 
ഗുരുവായൂരിൽ വന്ന അധികം താമസിയാതെ കോഴിക്കോട് വച്ച് തന്റെ പാപ്പാൻ ദിവാകരനെ കൊലപ്പെടുത്തിയാണ് നാരായണൻ കുട്ടി തന്റെ  വീര കൃത്യങ്ങൾക്ക് തുടക്കമിട്ടത് ,  പിന്നെ ആരും അഴിക്കാതെ കേട്ട് തരിയിൽ നിന്നിരുന്ന നാരായണൻ കുട്ടിയെ 1979 ഇത് സെൽവരാജ് എന്ന ആനക്കാരൻ അഴിച്ച് പുറത്തേക്ക് കൊണ്ട് പോകാൻ തുടങ്ങി  .30 വർഷത്തിലധികം ആ കുട്ടു കേട്ട് നീണ്ടു നിന്ന് , ശെൽവരാജ് പിരിഞ്ഞതിന് ശേഷം വീണ്ടും ആരും അഴിക്കാതിരുന്ന നാരായണൻ കുട്ടിയെ ആറന്മുള മോഹൻ ദാസ് എന്ന ആനക്കാരനാണ് പിന്നീട് അഴിച്ചെടുത്തത്   അദ്ദേഹം പിരിഞ്ഞതോടെ വീണ്ടും കേട്ട് തരിയിൽ നിൽപ്പായ നാരായണൻ കുട്ടി അധികം താമസിയാതെ ചെരിഞ്ഞു

വർഗ്ഗം:പ്രശസ്തരായ ആനകൾ
വാറെൻ ദേശീയോദ്യാനം

ഇടത്ത്‌|ലഘുചിത്രം|229x229ബിന്ദു|ഡേവ് ഇവാൻസ് ബിസെന്റെനിയൽ മരം
**വാറെൻ ദേശീയോദ്യാനം** പടിഞ്ഞാറൻ ആസ്ത്രേലിയയിലെ സൗത്ത് വെസ്റ്റ് മേഖലയിൽ സ്ഥിതിചെയ്യുന്ന ദേശീയോദ്യാനമാണ്.  പെർത്തിൽ നിന്നും 287 കിലോമീറ്റർ തെക്കായും പെംബെർട്ടണിൽ നിന്നും 15 കിലോമീറ്റർ തെക്കായുമാണ് ഇതിന്റെ സ്ഥാനം. 

ഈ ദേശീയോദ്യാനത്തിൽ വളരെ പഴക്കമുള്ള കാറി മരങ്ങൾ ഉണ്ട്. അവയിൽ ചിലതിന് ഏകദേശം 90 മീറ്റർ അകലെയുണ്ട്. 

## ഇതും കാണുക
* Protected areas of Western Australia

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
പൈഹ-ലുവോസ്തോ ദേശീയോദ്യാനം

**പൈഹ-ലുവോസ്തോ ദേശീയോദ്യാനം** (*Pyhä-Luoston kansallispuisto*) ഫിൻലാൻറിലെ ലാപ്‍ലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഫിൻലാൻറിലെ ഏറ്റവും പഴയ ദേശീയദ്യാനമായിരുന്ന പൈഹാറ്റുൻറുറി ദേശീയോദ്യാനം (1938 ൽ രൂപീകരിച്ചത്) ലുവോസ്റ്റോയുമായി ലയിപ്പിച്ച് 2005 ലാണ് ഈ ദേശീയോദ്യാനം സ്ഥാപിക്കപ്പെട്ടത്. ഇത് പൈഹാ-ലുവോസ്തയെ ഫിൻലാന്റിലെ ഏറ്റവും പഴക്കമുള്ളതും അതേസമയം തന്നെ ഏറ്റവും പുതിയ ദേശീയോദ്യാനവുമെന്ന ബഹുമതിയ്ക്ക് അർഹമാക്കുന്നു. ഈ ദേശീയോദ്യാനത്തിൻറെ ആകെ വിസ്തൃതി 142 ചതുരശ്ര കിലോമീറ്റർ (55 ചതുരശ്ര മൈൽ) ആണ്. ഭൂമിശാസ്ത്രപരമായ പ്രത്യേകതകൾ, പ്രാചീന വനങ്ങൾ, തണ്ണീർത്തടങ്ങൾ എന്നിവയാണ്  ഈ ദേശീയോദ്യാനത്തിലെ ഏറ്റവും പ്രധാനപ്പെട്ട സവിശേഷതകൾ.

## അവലംബം

## ബാഹ്യ ലിങ്കുകൾ
* 
* Outdoors.fi – Pyhä-Luosto National Park

വർഗ്ഗം:ഫിൻലാന്റിലെ ദേശീയോദ്യാനങ്ങൾ
പൈഹ-ഹക്കി ദേശീയോദ്യാനം

**പൈഹ-ഹക്കി ദേശീയോദ്യാനം** (*Pyhä-Häkin kansallispuisto*) മദ്ധ്യ ഫിൻലാൻറിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1956 ലാണ് ഈ ദേശീയോദ്യാനം രൂപീകരിക്കപ്പെട്ടത്. 1982 ൽ കൊട്ടനേവ ഉദ്യാനം ഇതിനോടു ചേർത്ത് വിപുലീകരിച്ചിരുന്നു. ഇതിൻറെ ആകെ വിസ്തൃതി 13 ചതുരശ്ര കിലോമീറ്റർ (5 ചതുരശ്ര മൈൽ) ആണ്. 1930-കളിൽത്തനെ ദേശീയോദ്യാന രൂപീകരണത്തിന് പദ്ധതിയിട്ടുവെങ്കിലും രണ്ടാം ലോകമഹായുദ്ധം ഈ പദ്ധതികളെ തടസ്സപ്പെടുത്തിയിരുന്നു.

## ഇതും കാണുക
* ഫിൻലാൻറിലെ ദേശീയോദ്യാനങ്ങളുടെ പട്ടിക
* ഫിൻലാൻറിലെ സംരക്ഷിത പ്രദേശങ്ങൾ

## അവലംബം

വർഗ്ഗം:ഫിൻലാന്റിലെ ദേശീയോദ്യാനങ്ങൾ
വെസ്റ്റ് കേപ്പ് ഹോവെ ദേശീയോദ്യാനം

**വെസ്റ്റ് കേപ്പ് ഹോവെ ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ്. പെർത്തിൽ നിന്നും തെക്കു-കിഴക്കായി 390 കിലോമീറ്റർ അകലെയാണിതിന്റെ സ്ഥാനം. ആൽബനി നഗരത്തിലും ഗ്രേറ്റ് സൗത്തേൺ മേഖലയിലുമായി ആൽബനിയ്ക്കും ഡെന്മാർക്കിനും ഇടയിലാണ് ഈ ദേശീയോദ്യാനത്തിന്റെ സ്ഥാനം.

പടിഞ്ഞാറൻ ആസ്ത്രേലിയയിൽ സ്ഥിതിചെയ്യുന്നതും  ഭൂഖണ്ഡത്തിന്റെ ഏറ്റവും തെക്കുള്ള സ്ഥലവുമായ ടോബേ ഹെഡ് ഈ ദേശീയോദ്യാനത്തിലാണ്. 

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ഫിൻലാൻറിലെ ദേശീയോദ്യാനങ്ങളുടെ പട്ടിക

ഫിൻലാൻറിൽ ആകെ 39 ദേശീയോദ്യാനങ്ങളാണുള്ളത്. ഇവയുടെയെല്ലാം നിയന്ത്രണം മെറ്റ്സാഹാല്ലിറ്റസിനാണ്. ദേശീയോദ്യാനങ്ങളെല്ലാം കൂടി 9,892 ചതുരശ്ര കിലോമീറ്റർ (3,819 ചതുരശ്ര മൈൽ) പ്രദേശം ഉൾക്കൊള്ളുന്നു. ഇത് ഫിൻലാൻറിലെ ആകെ ഭൂപ്രദേശത്തിൻറെ 2.7 ശതമാനമാണ്. 2007 ൽ മാത്രം ഏകദേശം 1.7 മില്ല്യൺ ആളുകൾ ഇവിടുത്തെ ദേശീയോദ്യാനങ്ങൾ സന്ദർശിച്ചിരുന്നുവെന്നു കണക്കാക്കപ്പെടുന്നു. 2018-ൽ മൊത്തം 3.2 ദശലക്ഷം ആളുകൾ പാർക്കുകൾ സന്ദർശിച്ചു.

## അവലംബം


വർഗ്ഗം:ദേശീയോദ്യാനങ്ങളുടെ പട്ടികകൾ
വിൻഡ്ജാന ഗോർജ് ദേശീയോദ്യാനം

**വിൻഡ്ജന ഗോർജ് ദേശീയോദ്യാനം** പടിഞ്ഞാറൻ ആസ്ത്രേലിയയിലെ കിംബർലി മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും വടക്കു-കിഴക്കായി 1855 കിലോമീറ്ററും ബ്രൂമിയിൽ നിന്നും കിഴക്കായും 355 കിലോമീറ്ററും അകലെയാണിത്. 

375 വർഷം പഴക്കമുള്ള ഡെവോണിയൻ കാലഘട്ടത്തിലെ പ്രാചീനമായ പവിഴപ്പുറ്റുകളായ നാപ്പിയർ റേഞ്ചിന്റെ ഭാഗമാണ് ഇവിടുത്തെ പാറകൾ. 

## അവലംബം

## ഇതും കാണുക
* Protected areas of Western Australia
വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
വാരങ്കർഹാൽവോയ ദേശീയോദ്യാനം

**വാരങ്കർഹാൽവോയ ദേശീയോദ്യാനം** (നോർവീജിയൻ: *Varangerhalvøya nasjonalpark*) നോർവ്വേയിലെ ഫിൻമാർക്ക് കൌണ്ടിയിൽ വാരങ്കർ ഉപദ്വീപിൽ സ്ഥിതിചെയ്യുന്ന ഒരു ദേശീയോദ്യാനമാണ്. നോർവ്വേയുടെ വടക്കുകിഴക്കേ അറ്റത്ത് ബാറ്റ്‍സ്‍ഫ്‍ജോർഡ്, നെസ്സെബി, വാർഡോ മുനിസിപ്പാലിറ്റികളിലായാണ് ഇതു സ്ഥിതിചെയ്യുന്നത്. നോർവ്വെയിലെ ആർട്ടിക് കാലാവസ്ഥാ മേഖലയ്കുള്ളിലെ ഏറ്റവും വലിയ പ്രദേശമാണ് ഉപദ്വീപ്.

## അവലംബം

വർഗ്ഗം:നോർവെയിലെ ദേശീയോദ്യാനങ്ങൾ
വോൾഫ് ക്രീക്ക് മെറ്റിയോറൈറ്റ് ക്രേറ്റർ ദേശീയോദ്യാനം

**വോൾഫ് ക്രീക്ക് ക്രേറ്റർ ദേശീയോദ്യാനം** പടിഞ്ഞാറൻ ആസ്ത്രേലിയയിലെ ഒരു ദേശീയോദ്യാനമാണ്. പെർത്തിൽ നിന്നും 1,854 കിലോമീറ്റർ വടക്കു-കിഴക്കായാണ് ഇതിന്റെ സ്ഥാനം. വോൾഫ് ക്രീക്ക് ക്രേറ്റർ ഈ ദേശീയോദ്യാനത്തിലുണ്ട്. 

ഗ്രേറ്റർ സാന്റി മരുഭൂമിയുടെ അറ്റത്തായാണ് ഈ ദേശീയോദ്യാനത്തിന്റെ സ്ഥാനം. ഈ മരുഭൂമിയിൽ മരുഭൂപീഠഭൂമിയും സ്പിനിഫെക്സ് പുൽമേടുകളുമുൾപ്പെടുന്നു. 

## ഇതും കാണുക
* Protected areas of Western Australia

## അവലംബം

വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
പൂരിജാർവി-ഇസോസ്യൂ ദേശീയോദ്യാനം

**പൂരിജാർവി-ഇസോസ്യൂ ദേശീയോദ്യാനം** (ഫിന്നിഷ്: *Puurijärven ja Isosuon kansallispuisto*) ഫിൻലാൻറിലെ പിർക്കന്മാ, സതകുണ്ട മേഖലകളിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1993 ൽ രൂപീകരിക്കപ്പെട്ട ഈ ദേശീയോദ്യാനത്തിൻറെ ആകെ വിസ്തൃതി 27 ചതുരശ്ര കിലോമീറ്ററാണ് (10 ചതുരശ്ര മൈൽ). ഈ പ്രദേശം പ്രധാനമായും വിസ്താരമേറിയ ചതുപ്പുനിലങ്ങളും പൂരിജാർവി തടാകവും അടങ്ങിയതാണ്. മാത്രമല്ലാതെ, കൊക്കെമായെൻജോക്കിയുടെ എക്കൽതീരങ്ങൾ അതിൻറെ പ്രകൃതിദത്തമായ അവസ്ഥയിൽ ഇവിടെ നിലനിൽക്കുന്നു. 

## ഇതും കാണുക
* ഫിൻലാൻറിലെ ദേശീയോദ്യാനങ്ങളുടെ പട്ടിക
* ഫിൻലാൻറിലെ സംരക്ഷിത പ്രദേശങ്ങൾ

## അവലംബം
സോർ-സ്പിറ്റ്‍സ്ബർഗെൻ ദേശീയോദ്യാനം

**സോർ-സ്പിറ്റ്‍സ്ബർഗെൻ ദേശീയോദ്യാനം**(നോർവീജിയൻ: *Sør-Spitsbergen nasjonalpark*, ഇംഗ്ലീഷ്: സൌത്ത് സ്പിറ്റ്‍സ്‍ബെർഗ്ഗെൻ ദേശീയോദ്യാനം) നോർവേയിലെ സ്വാൽബാർഡ് ദ്വീപസമൂഹങ്ങളിൽ സ്പിറ്റ്‍സ്ബർഗ്ഗൻ ദ്വീപിൻറെ തെക്കൻ അറ്റം ഉൾക്കൊള്ളുന്ന ഒരു ദേശീയദ്യാനമാണ്. 1973 ൽ തുറന്ന ഈ ദേശീയോദ്യാനം, വെഡെൽ ജാർൽസ്ബർഗ്ഗ് ലാൻറ്, ടോറെൽ ലാൻറ്, സോർക്കാപ്പ് ലാൻറ്  എന്നിവയും ഉൾപ്പെടുന്നു. ഈ പ്രദേശത്തിൻറെ 65 ശതമാനം ഭാഗങ്ങളും ഐസ് ക്യാപ്പുകളാണ്. ബാക്കിയുള്ളത് തുന്ദ്ര പ്രദേശങ്ങളാണ്.

## അവലംബം

വർഗ്ഗം:നോർവെയിലെ ദേശീയോദ്യാനങ്ങൾ
സ്കാർവൻ ആൻറ് റോൾട്ട്ഡാലെൻ ദേശീയോദ്യാനം

**സ്കാർവൻ ആൻറ് റോൾട്ട്ഡാലെൻ ദേശീയോദ്യാനം** (നോർവീജിയൻ: *Skarvan og Roltdalen nasjonalpark*) നോർവേയിലെ സോർ-ട്രോണ്ടെലാഗ് കൌണ്ടിയിലെ സെൽബു, ടൈഡൽ മുനിസിപ്പാലിറ്റികളിലും അതുപോലതന്നെ നോർഡ്-ട്രോണ്ടെലാഗ് കൌണ്ടിയിലെ മെറാക്കെർ, സ്റ്റജോർഡൽ മുനിസിപ്പാലിറ്റികളിലുമായി സ്ഥിതിചെയ്യുന്ന ഒരു ദേശീയോദ്യാനമാണ്.

## അവലംബം

വർഗ്ഗം:നോർവെയിലെ ദേശീയോദ്യാനങ്ങൾ